NUNS: Policija da utvrdi ko preti voditelju tv emisije Mentalno razgibavanje - MediaSfera\nDarko Mitrović je javno saopštio da su mu pretnje u dva navrata stigle preko Instagrama, od iste osobe, koju je prijavio policiji.\nDruga pretnja od iste osobe usledila je juče ali Mitrović nije uspeo da podnese prijavu jer, kako je rekao, na telefone u policiji nije se niko javljao.\nMitrović je za Cenzolovku rekao da su mu obe pretnje stigle u formatu poruka i da ih je uputila ista osoba koja mu je, između ostalog, poručila „srešćemo se u tami“.\n„Imamo saznanja o tome ko je uputio pretnje i to smo dostavili policiji, očekujući da će na osnovu svega toga policija odmah reagovati, što se nije dogodilo. Kada su ljudi iz Junajted medije juče pozvali i zbog nove pretnje, ali i da bi čuli šta se dešava s prvom prijavom, niko se u policiji nije javljao na telefon“, navodi Mitrović, kaže se u u sopštenju Skertarijata NUNSa.\nTagoviDarko Mitrović Mentalno razgibavanje NUNS pretnje


Duško Tomić Archives - BHDijaspora.net\nOvako se Duško obračunao sa Vranješom zbog poruka koje je slao Karleuši\nAdvokat porodice otkrio šta je motiv ubistva Davida Dragičevića\nMeđunarodni pravni tim koji zastupa porodicu Dragičević održat će u Beogradu radni sastanak i analizirati spise. Advokat Duško Tomić vjeruje da će tim predložiti da se postupajući tužilac Dalibor Vrećo udalji sa tog spisa. Poručuje da će vrlo vjerovatno u cijeli slučaj biti uključene i međunarodne institucije, kao što je Komisija Ujedinjenih nacija čije je […] More\nIz Međunarodnog advokatskog tima koji zastupa porodicu ubijenog Davida Dragičevića za BHRT je potvrđeno da će naredne sedmice biti podignuta optužnica protiv dvojice pripadnika MUP-a Republike Srpske i to zbog propusta u istrazi. – To je pomak naprijed, jer su u izjavama ta dva službenika davala kontradiktorne izjave pa se može naslutiti da je neko […] More\nKo je ubio Davida Dragičevića? Međunarodni tim advokata otkrio prestrašne činjenice!\nVrlo brzo očekujemo značajan pomak u istrazi – rekla je danas Zora Nikodinović-Dobričan, članica advokatskog tima kojeg je angažovala porodica stradalog banjalučkog mladića Davida Dragičevića. Ona je dodala da, nakon današnjeg razgovora sa tužiocima Okružnog javnog tužilaštva Banja Luka, vrlo brzo očekuju značajne pomake u istrazi, ali nije precizirala detalje. – Bavit ćemo se činjenicama, […] More


VESTI - Slobodna Zona\nUnder : Slobodna zona, Svetlost svitaca\nRajko Petrović, direktor Filmskog festivala Slobodna zona koji koordinira projektom, izjavio je da je sav ovaj rad nastao pre svega iz velike potrebe da se neguje kultura sećanja, ali i da se izađe na kraj sa sve brojnijim dezinformacijama: „Danas kada odemo na ovu lokaciju, skoro da ne možemo da nađemo nijedan izvor gde bismo mogli da dobijemo osnovne informacije.” On je dodao da je upravo zbog toga naziv projekta vrlo simboličan: „Svi mladi ljudi koji su radili na ovoj aplikaciji predstavljaju neku vrstu svetlosti u tom okruženju mraka, zaborava i tame.”\nSvetlost svitaca ima i dodatnu vrednost jer predstavlja odličan primer vršnjačke edukacije i prenošenja znanja među mladima. Istoričar Aleksandar Todosijević, predsednik Udruženja za društvenu istoriju Euroclio iz Srbije, navodi da ova tema zauzima važno mesto u obrazovanju: „Sva istraživanja pokazuju da mladi danas slabo poznaju istoriju. Mnogo je pogrešnih tumačenja i dezinformacija koje nalaze svoje mesto u javnom diskursu.” On je podsetio da je Beograd bio jedinstven grad u Evropi tokom okupacije u Drugom svetskom ratu, s obzirom na to da su u samom gradskom jezgru postojala čak tri logora – Staro sajmište, Banjica i Topovske šupe. „Želeli smo da skrenemo pažnju mladima na važnost ovog mesta na kojem su stradali Jevreji, Srbi, Romi i svi oni koji su bili protivnici nacista.”\nBranka Pavlović jedna je od umetnica koja je sa ekipom srednjoškolaca radila na osmišljavanju sadržaja. Prema njenim rečima, ova aplikacija predstavlja svojevrsni virtuelni spomenik svim žrtvama, kao i samom prostoru Starog sajmišta, koji je pun konflikata, ali i skrivene lepote. „Radili smo sa izvanrednim mladim ljudima koji imaju mnogo talenata i koji su dali lični pečat ovoj priči”, tvrdi Pavlović. „Oni su koristili arhivski materijal, brojna originalna svedočanstva, pisma i fotografije, da bi potom uz pomoć glume, scenskog pokreta, pa čak i svetlosnih instalacija i instalacija u javnom prostoru, napravili više od 25 video sadržaja, kao i druge tekstualne i audio formate. Aplikacija Svetlost svitaca povezuje prošlost i sadašnjost na neočekivane načine, a njena najveća vrednost je što je priča o Starom sajmištu ispričana iz perspektive mladih ljudi danas i namenjena njihovim vršnjacima kao poziv na razmišljanje i stvaranje.”\nUčenik Gimnazije Novi Pazar Adem Tutić kazao je da se tokom rada na projektu njegov doživljaj samog mesta menjao iz dana u dan: „Kako su dani prolazili, ulazili smo u nove perspektive i gledali na to mesto drugačijim očima. Svu tu napetost i teške informacije uspeli smo da svarimo kroz svoje autorske radove i prilagodimo ih aplikaciji.” Njegova želja je da ovu aplikaciju posebno koriste profesori i učenici na svojim vannastavnim aktivnostima.\nNevena Mitrović, učenica Pete beogradske gimnazije, priznala je da nije znala mnogo toga o Starom sajmištu, osim da je tu nekada bio logor. „Prvi put kada smo došli na Sajmište osetila sam neku nelagodu. Shvatila sam da je to mesto koje je proživelo mnogo toga, a da mi sada treba da doživimo sve to kroz dve sedmice”, objasnila je ona, dodajući kako joj je rad na projektu bio značajno lakši kako zbog mentorskog dela, tako i zbog saradnje sa vršnjacima.\nRajko Petrović (Foto Media centar)\nNevena Mitrović (Foto Tanja Drobnjak)\nBranka Pavlović (Foto Tanja Drobnjak)\nAleksandar Todosijević (Foto Media centar)\nAplikacija Svetlost svitaca\nSajmiste MAPA A4 SZ\nDirektan prenos dodele „evropskih Oskara” na sajtu Slobodne zone


CBCG: Najviše falsifikovanih evro novčanica u apoenima od dva, 20 i 50 evra – Bankar.rs\nHome/ANALIZE/CBCG: Najviše falsifikovanih evro novčanica u apoenima od dva, 20 i 50 evra\nZa osam meseci tekuće godine u Crnoj Gori je otkriveno 5.397 komada falsifikovanog novca, ukupne vrednosti 35.810 evra, saopšteno je iz Centralne banke Crne Gore.\nU postupku tehničke analize novca, u periodu od januara do kraja avgusta tekuće godine obrađeno je ukupno 5.397 komada falsifikovanog novca. U valutnoj strukturi falsifikovanog novca prednjače evro novčanice i kovani novac. Za osam meseci otkriveno je 398 komada falsifikovanih evro novčanica. Ukupna vrednost falsifikata evro novčanica je 25.935 evra i 4.989 komada kovanog novca ukupne vrednost 9.875 evra objasnili su iz CBCG.\nPodaci Centralne banke pokazuju da se najviše falsifikuju apoeni evra od dva, 20 i 50 evra. Falsifikati novca iz regiona, dinara, konvertibilne marke, kuna… nisu otkriveni u Crnoj Gori.\nNa pitanje iz kojih država dolaze falsifikati i da li ima falsifikovanja u Crnoj Gori u Centralnoj banci nisu odgovorili, jer to nije u njihovoj nadležnosti.\nNa pitanje da li svi koji rade sa novcem trgovci, taksisti… moraju imati aparate za detektovanje ispravnosti, iz CBCG kažu da je nemoguće svima koji profesionalno rade sa gotovim novcem obezbediti da imaju uređaje za otkrivanje falsifikovanog novca.\n– Eksperti iz Centralne banke vrše stalne edukacije zaposlenih u poslovnim bankama, koji su angažovani na poslovima sa gotovinom. Zato građani, uz potrebnu opreznost kod rukovanja gotovinom, svaku sumnjivu novčanicu ili kovanicu treba da ponesu na proveru u najbližu banku savetuju iz CBCG.\nPodsetimo da odluke koje je ranije usvojila Centralna banka povećavaju zaštitu evra od falsifikata. Među tim odlukama su izmene Odluke o medaljama i žetonima sličnim kovanicama evra, izmene Odluke o postupanju sa sumnjivim primercima evro novčanica i kovanog novca i druge aktivnosti za zaštitu evra od falsifikovanja, o izmenama Odluke o proveri podobnosti i autentičnosti i vraćanju u opticaj evro novčanica i kovanog novca, odluka o reprodukciji novčanica. Njome se utvrđuju bliži uslovi reprodukcije evro novčanica, kao zakonskog sredstva plaćanja u Crnoj Gori. Donošenjem ovih odluka, kako su ranije za Pobjedu ocenili iz CBCG, nacionalna regulativa je potpuno usklađena sa regulativom Evropske unije i Evropske centralne banke, što je od velikog značaja u pregovaračkom procesu pristupanja Crne Gore Evropskoj uniji.\nCBCG evro novcanice Lažne novčanice


KONKURIŠITE ZA SUBVENCIJE ZA SAMOZAPOŠLJAVANJE | ZR KLIK\nKONKURIŠITE ZA SUBVENCIJE ZA SAMOZAPOŠLJAVANJE\nNacionalna služba Srbije za zapošljavanje danas je objavila 11 javnih poziva i konkursa za aktivne mere zapošljavanja u 2017. godini. Podsticanju preduzetništva namenjeni su javni pozivi za dodelu subvencija za samozapošljavanje i samozapošljavanje nezaposlenih romske nacionalnosti.\nIznos subvencija za samozapošljavanje, koji se dodeljuje jednokratno, je 180.000 dinara, a 200.000 dinara u slučaju samozapošljavanja viškova zaposlenih i 220.000 dinara za nezaposlene osobe sa invaliditetom, što predstavlja novinu u odnosu na prethodnu godinu.\nJavni poziv za poslodavce za dodelu subvencija za zapošljavanje „teško zapošljivih“ na novootvorenim radnim mestima otvoren je do utroška sredstava, odnosno najkasnije do 30. novembra, a subvencije je od 150.000 do 300.000 dinara.\nNSZ je raspisala i javni konkurs za organizovanje javnih radova na kojima će biti angažovano 5.000 nezaposlenih.\nPoseban konkurs namenjen je javnim radovima na kojima će biti angažovano 1.850 nezaposlenih sa invaliditetom, uz novinu da se ove godine radovi organizuju i u oblasti kulture.\nRaspisani su i javni pozivi za programe stručne prakse, sticanja praktičnih znanja za nekvalifikovane osobe, sticanja praktičnih znanja za viškove zaposlenih i dugoročno nezaposlene koja su na evidenciji Nacionalne službe za zapošljavanje duže od 18 meseci, kao i obuke na zahtev poslodavca, koje će moći da koriste i preduzeća za profesionalnu rehabilitaciju i zapošljavanje osoba sa invaliditetom.\nAkcionim planom zapošljavanja za 2017. godinu, koji je usvojila Vlada Srbije, za aktivne mere zapošljavanja ove godine predviđeno je 2,8 milijardi dinara Nacionalne službe, i dodatnih 550 miliona dinara za osobe sa invaliditetom.


Naslovnica NAJNOVIJE Politika Udruženje PROI: Hitno zabraniti pušenje na svim otvorenim i zatvorenim javnim mjestima\nU saopštenju udruženja PROI navode se podaci iz istraživanja koja pokazuju da je Bosna i Hercegovina trenutno jedna od država sa natprosječnim brojem novih slučajeva zaraze koronavirusom na 100.000 stanovnika. Prevalenca pušenja u Bosni i Hercegovini je među najvećim u Evropi, a istraživanja pokazuju da preko 38% u FBiH odrasle populacije konzumira duhanske proizvode.\nKako navode iz udruženja, od početka pandemije COVID-19, naučnici naglašavaju da je pušenje jedan od faktora rizika koji pogoršava već narušeno zdravstveno stanje a može dovesti i do smrti. Najnovija istraživanja pokazuju opasnost upotrebe duhana tokom COVID-19 pandemije a rizik od napredovanja bolesti kod pušača i bivših pušača je gotovo udvostručen u usporedbi sa nepušačima.\n– Istraživanja pokazuju da je smrtnost od COVID-19 veća kod ljudi s već postojećim bolestima, uključujući nezarazne bolesti, kao što su kardiovaskularna i hronična respiratorna stanja, rak i dijabetes. A znamo da je upotreba duhana glavni zajednički faktor rizika povezan sa svim tim bolestima – ističu i upućuju poziv nadležnim institucijama:\n– Živimo u vremenu kada najveća briga za institucije sistema treba biti zdravlje ljudi. Nevladin sektor poziva nadležne institucije da se:\n3. Zabrani reklamiranja duhanskih proizvoda, uključujući elektronske duhanske proizvode i duhanske proizvodi na zagrijavanje, na svim medijima, uključujući i internet kako bi se zaštitila djeca i omladina.\n6. Uključiti nevladin sektor u poduzimanje mjera za sprječavanje COVID-19 – navodi se u saopštenju udruženja PROI.


Višković: Srpska uspješno nabavlja vakcine i sprovodi plan imunizacije – Zvornik Danas\nNaslovna/VIJESTI/Društvo/Višković: Srpska uspješno nabavlja vakcine i sprovodi plan imunizacije\nVišković je rekao da su se vlasti u Republici Srpskoj odlučile na samostalnu nabavku vakcine kada su vidjele da je zakazao proces putem „Kovaks“ mehanizma, te da su vrlo brzo obezbijedile veletrgovca.\n– Već smo dobili prve količine vakcina, 28. februara dolazi još 20.000, a sutra ću imati informaciju kada je sljedeća isporuka. Mi idemo svojim putem – izjavio je Višković novinarima nakon sastanka članovima Predsjedništva BiH, predsjedavajućim Savjeta ministara Zoranom Tegeltijom, te premijerom Federacije BiH Fadilom Novalićem.\nOn je rekao da je u ugovoru koji je Ministarstvo civilnih poslova potpisalo sa „Kovaksom“ naveden rok – prvi kvartal 2021. godine, ali da je danas na sastanku odlučeno da bude upućeno pismo „Kovaksu“ i da se traži da ispuni preuzete obaveze.\nPredsjednik Vlade Republike Srpske je rekao da je danas na sastanku pokazana spremnost da „Krajina grup“ bude veletrgovac za uvoz i kineske i ruske vakcine za cijelu BiH.\nimunizacija korona virus srpska višković


Stojmenović za N1 o spalionici u Vinči: Višestruko ćemo plaćati da nas truju\n20. 08. 2020.|\nNatalija Stojmenović iz “Ne davimo Beograd” navodi da je o projektu spalionice Evropska komisija već dala negativno mišljenje. Plaćećemo višestruko da nam neko spali đubre, otpad će biti tretiran na ekološki loš način, za to vreme bez posla će ostati reciklažna industrija i sakupljači sekundarnih sirovina, dok ćemo energiju koju dobijamo iz tog otpada plaćati po dva i po puta višoj ceni, dodaje.\nDeponija u Vinči uskoro odlazi u istoriju, a rešenje za višedecenijski problem odlaganja otapada u glavnom gradu trebalo bi da bude najavljena spalionica u Vinči. Nakon što su Evropska komisija i Evropska investiciona banka odbile da podrže ovaj projekat i Evropska banka za obnovu i razvoj pokrenula je internu istragu procene odgovornosti finansrianja ovog projekta – na inicijativu udruženja “Ne davimo Beograd”.\nStojmenović kaže da su se po pitanju spalionice obraćali na adrese više međunarodnih institucija. U EBRD je pokrenut unutrašnji žalbeni mehanizam, koji se odnosi na to “da samo banka ima interni postupak kontrole na projekte koje finansira, koji mogu da budu opasni po životnu sredinu i lokalno stanovništvo”, kaže gošća N1.\n“Ono što se trenutno dešava je istraga i evaluacija nezavisnih stručnjaka u vezi sa našom žalbom i sa samim projektom. Ono što mi očekujemo jeste da će sam projekat biti zaustavljen”, navodi Stojmenović.\nPre dva dana je premijerka Ana Brnabić prilikom obilaska deponije rekla da je njeno saniranje najveći projekat u oblasti zaštite životne sredine u Srbiji biće završen 2022. godine. U projektu osim Evropske banke kao jednog od investitora, učestvuju i privatne kompanije iz Francuske i Japana. EBRD ima jedan od većih finansijskih doprinosa u ovom investicionom projektu, mi očekujemo nakon mišljenja EK i Evropske investicione banke, i EBRD, da će taj projekat stopirati i da će se ostali učesnici u tom projektu povući iz finansiranja, navodi Stojmenović.\nNajveći problemi ovog projekta, navodi, jesu ekonomski i ekološki. Što se ekološke strane tiče, nemoguće je da Srbija sa izgradnjom ovakve spalionice dostigne standarde EU, tvrdi gošća Novog dana. Takođe, kaže, nemoguće je dostići nacionalni cilj da će se reciklirati 50 odsto municipalnog otapada do 2030. Za državu Srbiju je nemoguće da, sa ovakvim projektom, dostigne cirkularne ekonomije za koju se EU zalaže, dodaje.\n“EK je već dala negativno mišljenje o ovom projektu i rekla da nije u skladu sa standardima i regulativama koje EU ima… Ako nastavimo sa ovim projektom, prosto je nemoguće da zatvorimo Poglavlje 27 i da dostignemo te standarde”, ističe gošća N1.\nNa pitanje da li je poznato šta će se raditi sa otpadom koji se tamo deponuje već 40 godina, Stojmenović kaže da je ovim projektom predviđeno da se 66 odsto otpada spaljuje, a da ostala 34 posto optapada deponuje. “Najveći problem tu je što sama evropska regulativa, u okviru ekoloških standarda, kaže da morate da imate opravdani razlog za to da se odlučite da tretirate otpad na taj način da ga spaljujete i deponujete. Inicijativa se zalaže za hijerarhijski tretman otpada. Ono što je za nas neophodno je da se napravi novi sistem tretiranja otpada, i da se otpad više reciklira”, ističe Stojmenović.\nU pitanju je jedno od najvećih javno-privatnih projekata u zemlji, više puta je Inicijativa obaveštavala o javnost o njegovoj neisplativosti, tj. o šteti koji projekat nanosi budžeti grada, a zamenik gradonačelnika Beograda Goran Vesić je nedavno izjavio da je Vinča najvrednije i najveće gradilište u Beogradu. Upitana na koji način spalionica može da dodatno opteretiti kućne budžete građana i građanki, Stojmenović podseća da taj projekat vredi 300 miliona evra, potpisan je 2019, a problem je što se Grad obavezao da narednih 30 godina mesečno isplaćuje 38 miliona evra privatnom partneru. “Uz to, prvo što će se desiti je da će se cena odnošenja i tretmana otpada povećati, a iskustvo drugih zemlja govori da se to povećanje cene kreće od dva do četiri puta. Drugi problem je proizvodnja energije koju na ovaj način dobijemo, takođe je nešto što ćemo plaćati, a pored toga koristiće se državne subvencije. To je jedna od žalbi koje je Inicijativa podnela”, istakla je.\nStojmenović kaže da je Ministarstvo rudarstva i energetike dalo privatnom partneru status “privremenog povlašćenog proizvođača električne energije”, što znači da je time privatnom partneru omogućeno, kad projekat bude završen, da prodaje električnu energiju po višim cenama od tržišnih narednih 12 godina. “Što znači da ćemo mi otpad koji mi stvaramo, koji će biti tretiran na ekološki loš način po našu sredinu, takođe uticati na naš budžet, odnosno da ćemo energiju koju dobijamo iz tog optada plaćati po dva i po puta višoj ceni”, navela je Stojmenović. Ona dodaje da ćemo tako plaćati višestruko da nam neko spali đubre, a da će za to vreme ostati bez posla reciklažna industrija, kao i sakupljači sekundarnih sirovina.\n“Oslobađaće se opasne čestice koje nemamo čime da merimo”\nPočetkom godine, Inicijativa NDMBGD organizovala je seriju protesta za čistiji vazduh, tada je rečeno da će spalionica dodatno zagaditi vazduh u Beogradu.\nSpaljivanje i deponovanje otpada je poslednji način tretiranja otpada, odnosno mora da postoji razlog za to, ističe Stojmenović, koja dodaje da će nekontrolisano sagorevanje otpada dovesti do toga da će se oslobađati opasna jedinjenja i čestice, kao što su dioksin i furan, koje mogu izazvati kancer, a mi kao Grad nemamo stanice koje mogu da detektuju i izmere koncentraciju takvih čestica.\nČak nemamo ni infrastrukturnu mogućnost, laboratorije i merne stanice, da pratimo efekat same spalionice, naglašava gošća N1.\nPlaniramo da nastavimo da ukazujemo na štetne projekte u gradu, očekujemo da će se EBRD povući iz projekta, iamo dve žalbe ispred Evropske energetske zajednice, obaveštavali smo i druge međunarodne institucije i tela, koristimo sve pravne mehanizme da ukažemo na štetnost ovog projekta, dodala je.\nOriginalni naslov: Stojmenović o spalionici i o opasnim česticama: Višestruko ćemo plaćati


Vesti online / Vesti / Srbija / Rama: Specijalni sud je nepovratni proces\nRama: Specijalni sud je nepovratni proces\nPremijer Albanije Edi Rama rekao je u Davosu da je Specijalni sud nepovratni proces i da ideja o sudu nije u opasnosti.\nPostoji debata da se to poboljša i to je dobra debata: Edi Rama\n- Mislim da je (Specijalni sud) nepovratni proces, mada je važno imati svest o najboljem rešenju - rekao je Rama.\n- Postoji debata da se to poboljša i to je dobra debata - rekao je albanski premijer upitan o opasnosti da bi kosovski Specijalni sud mogao da bude ukinut.\nPoslanici koji bi da ukinu Specijalni sud na "crnoj listi"\nInicijativa za ukidanje Specijalnog suda za ratne zločine tzv. OVK pokrenuta je krajem prošle godine i nakon više pokušaja da bude stavljena na dnevni red kosovske Skupštine odlučeno je da ona bude prosleđena vladi Ramuša Haradinaja, koja treba da zauzme stav o tome pre odlučivanja u Skupštini.\nSpecijalni sud na Kosovu\nSRBIJA Poslanici koji bi da ukinu Specijalni sud na "crnoj listi"


Insajder | INSAJDER SAZNAJE: Dragičević novi gensek SNSD-a umjesto Petrovića\nINSAJDER SAZNAJE: Dragičević novi gensek SNSD-a umjesto Petrovića\nSjednica Glavnog odbora SNSD-a biće održana 18. septembra u Banskom dvoru u Banjaluci, saznaje Insajder.\nKako za naš portal otkrivaju izvori iz vrha najveće političke stranke u Republici Srpskoj, na sjednici Glavnog odbora prva tačka dnevnog reda biće rasprava o aktuelnoj političkoj situaciji u BiH, u svjetlu blokade formiranja novog Savjeta ministara, dok će se na drugoj tački naći izbor i imenovanje čelnih ljudi SNSD-a u narednom periodu.\n- Na sjednici Glavnog odbora biraće se članovi Predsjedništva SNSD-a, potpredsjednici stranke, kao i generalni sekretar. Osim očekivanog "osvježavanja" Predsjedništva SNSD-a nekim novim ljudima, na sjednici Glavnog odbora trebalo bi da dođe i do imenovanja novog generalnog sekretara. Na mjesto dosadašnjeg genseka SNSD-a Luke Petrovića trebalo bi da dođe Danijel Dragičević, aktuelni šef Kabineta srpskog člana Predsjedništva BiH Milorada Dodika - otkrivaju naši izvori.\nPrema njihovim riječima, razlog za smjenu Luke Petrovića je njegova "prezauzetost drugim poslovima".\n- Otkako je preuzeo dužnost direktora "Elektroprivrede RS" Petrović je skoro neprimjetan u javnosti kao generalni sekretar SNSD-a. U vrhu stranke, posebno među njenim banjalučkim kadrovima, već duže vrijeme postoji inicijativa da umjesto Petrovića tu funkciju preuzme neko drugi, ko bi se mogao mnogo ozbiljnije posvetiti tom poslu - kažu naši sagovornici.\nŠto se tiče rasprave o aktuelnoj političkoj situaciju u BiH, oni dodaju da se tu očekuje konačan stav lidera SNSD-a o budućnosti pregovora s SDA i HDZ-om o formiranju Savjeta ministara.\n- Ukoliko do 18. septembra ne bude napravljen pomak u konstituisanju vlasti na nivou BiH, očekuje se da će predsjednik Dodik predložiti Glavnom odboru usvajanje određenih zaključaka koji će ujedno predstavljati i odgovor političkog rukovodstva Srpske na blokade u Sarajevu. Šta će se naći u tim zaključcima još je rano za predviđanje - ističu naši izvori.\nDanijel Dragičević Luka Petrović SNSD


Zvezdaši trojku hvale za pobedu, oni hvale tim - Sportske.net\nZvezdaši trojku hvale za pobedu, oni hvale tim\nIako su bili jedni od ključnih, Kešelj, Simanić i Čović ističu tim.\nTop 16 EK - Dva Tomasa presudila sledećem Zvezdinom rivalu, Cedevita startovala porazomTomićeve reči "nisu za*ebancija, nego istina"Limož preslišan, Zvezdin prvi korak ka četvrtfinalu Evrokupa!Poluvreme - Zvezda opet briljira, ko je zreo za NBA? (TVITOVI)Šta je Čović poželeo Partizanu i može li Zvezda da osvoji Evrokup?\nCrvena zvezda je večeras rutinski pobedila Limož u prvoj utakmici druge faze Evrokupa. Ceo tim je dobro igrao, ali se istakla trojka "rezervista": Filip Čović, Boriša Simanić i slavljenik Marko Kešelj, koji je večeras napunio 31 godinu.\n"Ovo je odraz kvalitetnog trenera i toga što se ponašamo kao prava ekipa. Mislim da se to vidi i sa strane. Na treningu dobijamo samopouzdanje i kroz dobru odbranu", rekao je Kešelj posle meča.\nOn je na kraju imao samo tri skoka, ali je uvek bio na lopti i išao u reket, pa su ga novinari pitali kako je to bilo boriti se sa protivničkim unutrašnjim igračima.\n"Ne mislim da su igrači na poziciji četiri nešto mnogo viši od mene, da su teži verovatno jesu. Možda je to hendikep u odbrani koji mi pokrivamo sa rotacijama, ali je isto tako pravimo i prednost u napadu. Mogu da raširim odbranu, da uzmem otvoren šut sa sredine igrališta, a ne sa pozicije na 45 stepeni ili iz ćoška koja je karakteristična za poziciju krila. Žao mi je što nisam poziciju četvorke otkrio ranije", rekao je Kešelj.\nTrener je rekao da Simanić nedeljama igra dobro, ali on nije hteo da ističe sebe.\n"Dobro otvaranje Evrokupa za nas. Držali smo utakmicu 40 minuta pod kontrolom, osim tog malog pada koji nam se ponovo dogodio u trećoj deonici. To moramo da popravimo, ali u svakom slučaju dobra pobeda za nas. Uvek neko drugi iskoči, pogodi šut ili dobrom odbranom napravi razliku. Lično ja sam dobio šansu, hvala treneru zbog toga, dajem sve od sebe i nastaviću da se trudim", rekao je Simanić.\nTrener te posle prošle utakmice pohvalio, sada te opet pomenuo...\n"Mnogo mi znači podrška publike, saigrača i stručnog štaba. To mi daje energiju da guram dalje. Svi imaju zasluge. Kada napravim grešku na treningu tu su trener, kapiten... Nije bitno da li krećem sa klupe ili iz startne petorke. Važno mi je da dobijam šansu", rekao je Simanić.\nFilipa Čovića dugo nije bilo zbog povrede i bolesti, ali je večeras bio jedan od ključnih igrača.\n"Svi smo izneli utakmicu. Snaga tima je da svaku utakmicu neko drugi iskoči. Za sada je dobro i nadam se da ćemo tako nastaviti", rutinski odgovara Čović.\nDobro, ali svi se slažu da si ti bio "čovek odluke".\n"Mogu da kažem da se tako pogodilo. Bila je kod mene lopta, uneo sam da tako kažem novu energiju s obzirom na to da nisam igrao nekoliko prethodnih utakmica i da sam bio možda malo odmorniji", rekao je Čović.


Više od 70 povređenih u zemljotresu u severnoj Kaliforniji\nU zemljotresu jačine 6,0 stepeni po rihteru, koji je u nedelju ujutru pogodio severnu Zalivsku oblast Kalifornije, povređeno je više od 70 ljudi, izazvano je nekoliko požara, bez struje je ostalo desetine hiljada ljudi, a mnogi su u strahu u sred noći bežali iz svojih kuća.\nZemljotres je pogodio Zalivsku oblast rano jutros po lokalnom vremenu, a njegov epicentar bio je na dubini manjoj od 11 kilometara oko 10 kilometara jugozapadno od Nape, u vinarskom kraju Kalifornije, saopštio je Američki geološki zavod. Nakon glavnog potresa, usledilo je više manjih.\nPortparolka lokalne bolnice u Napi rekla je da je ta medicinska ustanova primila više od 70 ljudi, uglavnom zbog posekotina, modrica i otoka. Ona je dodala da je bolnica podigla trijažni šator u koji i dalje pristižu povređeni.\nZemoljtres je, kako je naveo šef lokalne vatrogasne brigade, izazvao i šest većih požara, a napore vatrogasaca da ih ugase omelo je i to što je u potresu puklo nekoliko glavnih vodovodnih cevi.\nU Napi je, prema rečima gradskog portparola, pričinjena znatna materijalna šteta. Izlozi mnogih prodavnica su polomljeni, a na nekoliko mesta u gradu pukle su vodovodne cevi, zbog čega je najmanje jedna ulica poplavljena.\nTo je najjači zemljotres koji je pogodio Zalivsku oblast od potresa iz 1989. jačine 6,9, kada je poginulo više od 60 ljudi.


Naslovnica Krajina Banja Luka Premijeri RS i FBiH traže poskupljenje goriva za 0,25 KM!\nBanja Luka, Sarajevo – Premijeri Republike Srpske Željka Cvijanović i Federacije BiH Fadil Novalić zatražili su da se akciza na dizel gorivo u BiH poveća sa 30 na 45 pfeniga, a na benzin sa sadašnjih 40 na 55 pfeniga.\nPored toga, traže i povećanje putarine sa 10 na 20 pfeniga po litri goriva, ekskluzivno otkriva poslovni portal capital.ba.\nOvo nije jedini talas poskupljenja koji će uskoro zahvatiti BiH.\nDa bi napunili prazne entitetske fondove zdravstvenog osiguranja Cvijanović i Novalić su zatražili da se uvede posebna akciza na pivo od 0,15 KM po litri, te posebna akciza od 0,15 pfeniga po kutiji cigareta, navodi se u tekstu Zakona o izmjenama i dopunama Zakona o akcizama u BiH, a koji su usaglasili premijeri.\nDodatne akcize na gorivo, pivo i cigarete biće isključivo namjenski prihod fondova zdravstvenog osiguranja.\nCvijanović i Novalić namjeravaju da putarinu koja po litri goriva iznosi 10 feninga povećaju na 20 pfeniga, te da prošire namjenu trošenja tih sredstva pored autoputeva i na druge puteve.\n„Za naplatu prihoda posebne akcize na pivo i posebne akcize na cigarete za potrebe Fonda zdravstvenog osiguranja Republike Srpske i Zavoda zdravstvenog osiguranja i reosiguranja FBiH, Uprava za indirektno oporezivanje BiH otvoriće posebna podračun u okviru Jedinstvenog računa UIO“, navodi se u članu 1. zakona o izmjenama i dopunama Zakona o akcizama u BiH koji su usaglasili Cvijanović i Novalić.\nTraže hitno usvajanje i stupanje na snagu\nU „Inicijativi za povećanje akciza na naftne derivate, pivo i cigarete“ koju su potpisali Cvijanović i Novalić traži se od Upravnog odbora Uprave za indirektno oporezivanje BiH da razmotre usaglašene tekstove ova tri zakona.\nGorivo skuplje za 0,30 KM\nU javnosti se do sada nezvanično spominjalo samo moguće povećanju putarine sa 10 na 20 pfeniga, ali sada je vidljivo da će biti povećana i akciza za dodatnih 0,15 KM po litri. Ovo nije konačno poskupljenje, jer posebna akciza i putarina ulaze u osnovicu za obračun PDV-a, tako da će litra goriva u BiH poskupiti znatno više od 25 pfeniga, ukoliko Parlamentarna skupština BiH usvoji neizmjenjen tekst ovih zakona.


Koalicija "Za Budućnost Crne Gore" od juče objavljuje spiskove sa imenima ljudi koji su nezakonito upisani u crnogorski birački spisak, a istovremeno se nalaze i u biračkom spisku tzv. Kosova, koji vodi Centralna izborna komisija (CIK) u Prištini.\nIz najveće opozicione grupacije saopštavaju da su na tragu više od 4.000 ljudi koji protivno Ustavu Crne Gore i Zakonu godinama ovdje glasaju i donose prevagu u korist Demokratske partije socijalista i njenih satelita. Pozivaju Tužilaštvo da reaguje i procesuira ova lica, jednako kao i one koji su im dozvolili da se nađu u crnogorskom biračkom spisku, a prebivalište im je na Kosovu i Metohiji.\nOd Ministarstva unutrašnjih poslova se zahtijeva da hitno izbriše iz crnogorskog biračkog spiska sve ove osobe koje su, kako navode, u ozbiljnom krivičnom djelu.\n"Ukoliko bi neko od njih i pored ovih dokaza i apela da se ovako ozbiljan kriminal zaustavi došao i pokušao da glasa, morao bi istog trena da bude uhapšen i procesuiran" - kazali su Koalicije "Za budućnost Crne Gore".\nPrema saznanjima iz ove koalicije, opozicija će na dan izbora posebno voditi računa o imenima sa spiskova čije objavljivanje je počelo, kako bi se na još jedan, tako neposredan način dokumentovao kriminal u režiji vlasti.\n"Barski portal" objavljuje imena sa prvih spiskova duplo upisanih građana, koji mahom žive na Kosovu i Metohiji a glasaju i u svom mjestu prebivališta i u Crnoj Gori, što znači da imaju dva aktivna prebivališta, iako je to strogo kažnjivo i zabranjeno svim domaćim i međunarodnim relevantnim propisima.


Rezultati pretrage za: Platforma\nZbog unapređenja televizijskog studija, u ponedeljak bez signala TV Most na IPTV platformi\nZbog nadogradnje i unapređenja televizijskog studija, TV Most neće biti u mogućnosti da svoj program emituje preko IPTV platforme, u ponedeljak 14.10.2019.\nVučić: Srbija će zaštititi srpski narod na KiM\nPredsednik Srbije Aleksandar Vučić, povodom 15. godišnjice pogroma nad Srbima na Kosovu i Metohiji, poručio je da, ako NATO nije u stanju da zaštiti srpski narod to će činiti Republika Srbija.\nPredstavnici pokreta Samoopredeljenje i Demokratskog saveza Kosova predali su na ocenu ustavnosti Zakon o dijalogu usvojenom nedavno u kosovskoj skupštini.\nAmbasador Rusije u Srbiji Aleksandar Čepurin ocenio je da je Platforma Prištine jasno odbijanje dijaloga sa Srbijom i spisak ultimativnih zahteva.\nŠta je odgovor Beograda na prištinsko "uzmi ili ostavi"?\nKakve će biti posledice donošenja platforme Prištine, da li ona "zamrzava" i dijalog i rešenje, te da li Priština za politiku "uzmi ili ostavi" ima podršku dela međunarodne zajednice - pitanja su koja se nameću nakon što je Prišština objavila platformu u 11 tačaka, kojom od Srbije traži nešto na šta ona ne može pristati.\n"Plan Albanaca je da se prekinu pregovori"\nDeda: Odnosi sa SAD nisu dobri, mi za Trampa nismo posebni\nZamenik kosovskog premijera i šef Komisije za platformu za dijalog Enver Hodžaj kaže da nije iznenađen reakcijom Srbije na platformu koju su usvojile prištinske vlasti.\nVučić, Brnabić i Dačić sutra sa patrijarhom o KiM\nPredsednik Republike Srbije Aleksandar Vučić, predsednica Vlade Republike Srbije Ana Brnabić i potpredsednik Vlade i ministar spoljnih poslova Republike Srbije Ivica Dačić sastaće se sutra sa patrijarhom srpskim Irinejom i Svetim arhijerijskim Sinodom Srpske pravoslavne crkve, saopštila je Služba za saradnju sa medijima predsednika Republike Srbije.\nStefanović: Platforma - ispit na kojem je EU pala\nMitrovčani: Platforma usmerena protiv Srba\nGrađani Kosovske Mitrovice smatraju da je cilj platforme koju je Priština usvojila da zaokruže svoju nezavisnost i da je usmerena protiv Srba.\nEvropska unija, kao posrednik, ne komentariše individualne pozicije strana u dijalogu, rekla je danas portparolka EU Maja Kocijančić na pitanje novinara o Platformi Prištine, ali i naglasila da se samo kroz pregovore može doći do finalnog sporazuma.\nPotpredsednik Srpske liste Igor Simić je izjavio da je Priština usvojenom platformom zadala konačni udarac dijalogu i pozvao međunarodnu zajednicu da reaguje.\nKritike iz Prištine: Platforma manjkava, postoji igra terminima\nPosle usvajanja platforme u Prištini opozicija tvrdi da je prekršena procedura i da će tražiti ocenu ustavnosti o usvojenom zakonu dok civilni sektor tvrdi da platforma ima puno manjkavosti i da ostavlja prostor za različite interpretacije.\nSelaković:Odgovor Vučića biće racionalan, odgovoran i čvrst\nOdržana je sednica Saveta za nacionalnu bezbednost, koju je sazvao predsednik Srbije Aleksandar Vučić nakon što je Priština usvojila Platformu za dijalog. Premijerka Ana Brnabić je nakon sednice poručila da će reakcija Srbijeć biti odmerena i odgovorna.\nPriština usvojila platformu o dijalogu, a protiv njega\nKopredsednik prištinskog tima za dijalog s Beogradom, Fatmir Ljimaj, predstavio je danas u parlamentu platformu za nastavak tog procesa i istakao da će taj dokument biti praktično "vodič za postupanje" u dijalogu.\nPavlović: Na albansku platformu odgovorio bih srpskom\nIstoričar Momčilo Pavlović kaže da albansko pitanje koje realno postiji na čitavom Balkanu nije rešeno, ali nije rešeno ni srpsko pitanje, posebno posle raspada velike države Jugoslavije. Na albansku platformu, koja ne pruža šanse za kompromis, odgovorio bih srpskom platformom, istakao je Pavlović.\nBlic: Platforma je još jedna „igranka“ Prištine\nSuština predloga platforme o nastavku dijaloga sa Beogradom, a koja je danas dostavljena kosovskom parlamentu je da nema promene granica, nema Zajednice srpskih opština (ZSO), nema autonomije za Srbe, rekao je za Blic neimenovani izvor iz kosovske skupštine.\nPetković:Platforma koju je Priština danas prestavila je politički pamflet (Video)\nPomoćnik direktora za Kosovo i Metohiju Petar Petković čestito je građanima, posebno onima na Kosovu i Metohiji Dan državnosti i ocenio da on "ima posebnu težinu i značaj među našim narodom na Kosovu i Metohiji. On je podsetio da su ideje slobode , mira i pravde ono što baštini ovaj praznik i dodao da srpski narod uspeva da odoleva svim teškoćama naročito u poslednjih dvadesetak godina.Petković je govorio i o platformi Prištine za dijalog sa Beogradom.\nDirektor Kancelarije za KiM Marko Đurić izjavio je danas da dokument koji je usvojila Priština nije platforma za dijalog, već protiv dijaloga sa Beogradom i okrenut je ka tome da sruši dijalog.\nPlatforma o nastavku dijaloga sutra u parlamentu\nPrištinski tim za nastavak dijaloga sa Beogradom konačno je potvrdio platformu za dalji tok tog procesa, koja će sutra biti dostavljena parlamentu, a potom i predstavljena javnosti.\nPrištinski pregovarački tim je, nakon nekoliko sati rada, završio nacrt platforme za dijalog sa Beogradom, izjavio je kopredsedavajući pregovaračkog tima Fatmir Ljimaj.


Dvadeset četiri godine od stradanja Srba u akciji „Bljesak“ - Sputnjik Srbija\nDvadeset četiri godine od stradanja Srba u akciji „Bljesak“\n10:13 01.05.2019 (osveženo 10:14 01.05.2019) Preuzmite kraći link\nPovodom 24 godine od stradanja Srba u hrvatskoj vojno-policijskoj akciji „Bljesak“ u Zapadnoj Slavoniji, u Crkvi Svetog Marka u Beogradu će biti održan parastos.\nPredstavnici Udruženja „Suza“ podsetiće na rezmere zločina i položiti vence i cveće na spomenik srpskim žrtvama u ratovima na području bivše Jugoslavije u tašmajdanskom parku.\nU tom napadu hrvatskih paravojnih, vojnih i policijskih snaga 1. maja 1995. godine na Zapadnu Slavoniju, koja je bila pod zaštitom snaga Unprofora, za samo 36 sati ubijeno je 283 Srba, većinom civila, od kojih 57 žena i devetoro dece, a 15.000 ih je proterano, navodi se u saopštenju Koordinacija srpskih udruženja.\n„Umesto što više od 20 godina hrvatski državni vrh svake godine slavi akciju ’Bljesak‘, civilizovano, humano i ljudski bi bilo da zvaničnici Hrvatske osude zločine koji su počinjeni u navedenoj akciji, upute javno izvinjenje porodicama žrtava i izvršioce privedu pravdi“, kaže se u saopštenju.\nBez toga, kako se dodaje, i bez jasnog suočavanja sa prošlošću neće biti moguće uspostaviti normalne međunacionalne odnose između hrvatskog i srpskog naroda, što je preko potrebno i jednima i drugima.\nKoordinacija je ukazala da u Hrvatskoj, prema evidenciji udruženja — članica Srpske koordinacije, više od 1.800 lica srpske nacionalnosti i dalje ima status nestalih.\n„Država Hrvatska do danas odbija da ekshumira poznata grobna mesta u kojima se nalaze posmrtni ostaci srpskih žrtava, i pored nedavnih obećanja, koje je porodicama žrtava dala predsednica Kolinda Grabar Kitarović. Svaka civilizovana i demokratska država odavno bi već omogućila porodicama da barem dostojno sahrane svoje mrtve“, navodi se u saopštenju.\nKoordinacija je ocenila da neekshumiranje mrtvih Srba neće umanjiti zločine, niti dovesti do toga da se oni zaborave, kao što ni proslavljanje akcije „Bljesak“ i slavljenje zločinaca neće dovesti do aboliranja zločina i preko potrebnog pomirenja.\noperacija Bljesak, region


30. November, 19:17\nOtkriven jeziv razlog zbog kojeg je 45 ljudi izgorilo u autobusu: Kako su putnici poginuli u stravičnoj nesreći 0 Podijeli Podijeli na facebook Podijeli na twitter Podijeli na viber Pošalji na mail\n23.11.2021. / 10:41\nNajmanje 45 osoba, među kojima petoro djece, poginulo je protekle noći u Bugarskoj u saobraćajnoj nesreći autobusa koji se zapalio, javile su svjetske agencije. Prema prvim izvještajima, žrtve su iz Sjeverne Makedonije, pošto je autobus registrovan u toj zemlji.\nKako je premijer Sjeverne Makedonije Zoran Zaev izjavio je da je najveći broj stradalih iz Sjeverne Makedonije, ali da ima državljana Srbije. Sa druge strane, suprotno tvrdi amabasadorka Srbije u Sjevernoj Makedoniji Nevena Jovanović, ona je istakla da među povrijeđenima nema državljana Srbije.\nMediji u Sjevernoj Makedoniji javili su da je autobus pripadao agenciji "Besa trans", koja organizuje turističke i šoping ture za Istanbul. Privremeni bugarski premijer Stefan Janev posjetio je mesto nesreće, ali nije naveo detalje o nacionalnosti žrtava.\nStravična nesreća kod Beograda: Poginuli brat (14) i sestra (22) (FOTO, VIDEO)


"Slovensko bratstvo 2016" vs "Crna Gora 2016": Rusi u Srbiji, NATO u Crnoj Gori\nINDEPENDENT O VOJNIM VJEŽBAMA\nOcjenjuje se da paralelne vježbe stižu u momentu kada su odnosi Zapada i Rusije na veoma niskom nivou zbog situacije u ratom razorenoj Siriji\n80 pregleda\t18 komentar(a)\nNATO, Rusija, Foto: Shutterstock\n01.11.2016. 11:51h Ažurirano: 01.11.2016. 11:51h\nRusija će održati vojne vježbe na Balkanu i one će se podudariti sa aktivnostima koje sprovode NATO snage u Crnoj Gori, piše britanski Independent, a prenosi B92.\nKako navodi britanski portal, na vježbi u Srbiji će učestvovati 150 ruskih padobranaca, 50 članova vazduhoplovnih jedinica, tri transportna aviona i "neodređen broj vojnog osoblja iz Srbije i Bjelorusije", u trenutku pojačanih tenzija između Moskve i NATO.\n"Trinaestodnevna vojna vježba u Srbiji, nazvana "Slovensko bratstvo 2016" počeće u srijedu, a na drugoj strani, snage NATO od ponedjeljka treniraju u Crnoj Gori, u petodnevnom programu koji simulira reagovanje u poplavljenim područjima i načine odgovora na napade hemijskim oružjem. Učestvovaće 680 nenaoružanih vojnika iz sedam NATO zemalja i 10 partnerskih država", piše Independent.\nMeđunarodna terenska vježba upravljanja posljedicama vanrednih situacija "Crna Gora 2016" počela je juče i trajaće do 4. novembra, a vježbi učestvuje oko 570 osoba iz 26 država država NATO-a i partnerskih zemalja.\nOcjenjuje se da paralelne vježbe stižu u momentu kada su odnosi Zapada i Rusije na veoma niskom nivou zbog situacije u ratom razorenoj Siriji.\nIndependent pominje i scenario "Trećeg svjetskog rata", za koji navodno skoro polovina Rusa misli da će se dogoditi zbog intervencije Moskve u SIriji, a američki generali su navodno rekli da bi rat sa Rusima bio ekstremno smrtonosan i brz, kao i da bi proizveo nasilje koje nije viđeno 60 godina.\n"I Srbija i Crna Gora, koje su bile jedna država prije razdvajanja 2006. godine su tradicionalni ruski pravoslavni saveznici. Ipak, od rastanka, Crna Gora se okrenula prozapadnoj politici, dok se Srbija muči da se izvuče iz stiska Moskve", piše Independent.\n"Srbija je pod jakim pritiskom Kremlja da se ne pridruži zapadnoj vojnoj alijansi i Evropskoj uniji", zaključuje se u tekstu.\nSrbija i RusijaNATO i Crna Gora


Bankarstvo i finansije Archives - Gecić Law\nKategorija: Bankarstvo i finansije\nU setu mera koje je Vlada usvojila 10. aprila 2020. godine s ciljem ublažavanja ekonomskih efekata pandemije virusa COVID-19 i vanrednog stanja na privredu, našla se i Uredba o postupku za izdavanje dužničkih hartija od vrednosti („Uredba“). Cilj Uredbe je da se obezbedi pojednostavljen postupak za izdavanje dužničkih hartija od vrednosti u toku vanrednog stanja, kao i u roku od 180 dana od prestanka vanrednog stanja. Međutim, šta tačno Uredba predviđa? Lakše do objavljivanja prospekta Objavljivanje prospekata dužničkih hartija od vrednosti, kao i obavezna sadržina takvih prospekata, regulisani su Zakonom o tržištu kapitala („Zakon“) i podzakonskim aktima donetim na […]\nVlada Republike Srbije usvojila je dana 10. aprila 2020. godine dugo čekani pravni okvir za primenu Programa ekonomskih mera za smanjivanje negativnih efekata prouzrokovanih pandemijom COVID-19. Usvajanje dela pravnog okvira objavio je na održanoj konferenciji za štampu ministar finansija i šef koordinacionog tela gospodin Siniša Mali, a u sklopu njega doneta je i Uredba o fiskalnim pogodnostima i direktnim davanjima privrednim subjektima u privatnom sektoru i novčanoj pomoći građanima u cilju ublažavanja ekonomskih posledica nastalih usled zarazne bolesti COVID-19 („Uredba”). Kao što smo već ranije isticali (videti ovde), paket mera je sastavljen iz 4 dela: mere poreske politike, direktna pomoć […]\nKao deo pravnog okvira za implementaciju mera podrške privredi Uredbom 05 Broj: 53-3117/2020-1 utvrđen je, kao njen sastavni deo, Program finansijske podrške privrednim subjektima za održavanje likvidnosti i obrtna sredstva u otežanim ekonomskim uslovima usled pandemije COVID – 19 izazvane virusom SARS-CoV-2 („Program“). Za sprovođenje ovog Program, samo jednog od onih koji čine pravni okvir, namenjeno je 24 milijarde dinara. Sredstva za sprovođenje ove uredbe biće obezbeđena u budžetu Republike Srbije za 2020. godinu u okviru Razdela 21 – Ministarstvo privrede. Takođe, za sprovođenje Programa koristiće se sredstva Fonda za razvoj Republike Srbije („Fond“). Programom su detaljno određeni predmet, ciljevi, […]\nOtkako je najavljen paket mera podrške privredi i privrednim subjektima sa budnom pažnjom se gledalo na ovu temu i diskutovalo u stručnim krugovima. Posebno je iščekivano objavljivanje instrumenata za implementaciju ovih mera teških, prema najavi, 5,1 milijardu evra. Sada kada je došao taj dan, treba razmotriti ko je „najbolje prošao“ i na koga će ovi instrumenti najviše uticati. Javna preduzeća nisu izuzeta Pošto se radi o privrednim subjektima koje osniva Republika Srbija, autonomna pokrajina ili jedinica lokalne samouprave, javna preduzeća su važan stub srpske privrede. Naime, država i osniva ove privredne subjekte kao važne nosioce najvažnijih delatnosti, tzv. delatnosti od […]\nUvođenje vanrednog stanja nije zaobišlo ni Severnu Makedoniju. U ovoj zemlji, vanredno stanje proglašeno je 18. marta 2020. godine. Pre proglašenja vanrednog stanja, Vlada Severne Makedonije je donela niz ekonomskih i drugih mera u nadi da će na taj način sprečiti negativne posledice širenja virusa. Naime, Vlada učestvuje u finansiranju zarada u iznosu od 50% zarade u sektoru turizma, prevoza i ugostiteljstva za april, maj i jun 2020. godine, što je samo jedna od mera pomoći ovim sektorima. Takođe, Severna Makedonija je obezbedila i kredite za kompanije bez kamate, sa rokom otplate do 2 godine. U tom smislu, Severna Makedonija […]


Orlovi: Bled vikend srpskih igrača\nProteklog vikenda srpski fudbalski internacionalci nisu imali zapažene rezultate u nastupima za svoje timove.\nNemanja Vidić je posle tri uzastopna poraza i crvena kartona u mečevima sa Liverpulom ovaj put bio uspešan, pošto je njegov tim slavio sa 2:1. Branislav Ivanović se povredio i ne zna se da li će i koliko će odsustvovati. Zoran Tošić je bio asistent prilikom jedinog pogotka Kelna. Marko Pantelić je bio strelac u pobedi Ajaksa nad RKC-om od 5:1, ali je postigao autogol.\nItalija: Loše vesti iz Đenove, Miha nastavio borbu\nFudbaleri Intera su svu snagu u protekloj nedelji uložili u Ligu šampiona i veliki trijumf minimalnim rezultatom nad Čelsijem.\nPuno se pričalo o emotivnom povratku Žozea Murinja na Stamford bridž, on je nekoliko puta pokazao koliko mu znači londonska publika, ali je vrlo brzo pokazao i da na terenu nema mesta nikakvim emocijama. Portugalac je startovao agresivnom, napadačkom postavom u kojoj su igrali Eto, Milito i Pandev.\nZbog toga Dejan Stanković nije igrao od početka utakmice i dobio je priliku u 74. minutu umesto Pandeva. Samo nekoliko minuta kasnije Eto je golom srušio "plavce", posle pasa Snajdera.\nNekoliko dana kasnije "Specijalnom" ipak nisu pomogle izmene. Ovog puta je kapiten Srbije startovao, zaradio je i žuti karton, a u 66. minutu je ušao Goran Pandev. Ipak, Makedonac nije pomogao Interu da izbegne još jedan u nizu loših rezultata u Seriji A - 1:1 na gostovanju Palermu.\nKatanija, prvi domaćin "neroazura" na mini sicilijanskoj turneji, ovog vikenda nije uspela da uzme sva tri boda, ali je ipak nastavila da beži od crvene linije remijem sa Kjevom. Trener Siniša Mihajlović je rekao da je zadovoljan bodom, ali i da ga brinu povrede koje su ga prinudile na tri rane izmene.\nVažan korak u borbi za opstanak je konačno napravio Lacio, koji ipak nije mnogo osetio koristi od mesec dana čekanog trijumfa. Nebeskoplavi su prilično rutinski savladali Kaljari sa 2:0, ali Aleksandar Kolarov (igrao svih 90) i drugovi se nisu mnogo pomakli jer su i konkurenti sa dna tabele Atalanta, Sijena i Katanija upisali pobede.\nSrećom po Lacio, Livorno je ostao zakucan na dno, a u pomoć je pritekao i gradski rival - Udineze je očekivano savladan na gostovanju Romi rezultatom 4:2. "Vučicu" je het-trikom predvodio Mirko Vučinić, ali je goleadu otvorio Luka Toni nakon što je primio loptu na 16 metara i pored Aleksandra Lukovića u padu poslao loptu u mrežu. Luković je proveo svih 90 minuta na terenu, a bio je u centru zbivanja i u finišu meča kada je pored njega proleteo Menez i asistirao Vučiniću na drugoj stativi. Dušan Basta je i dalje povređen.\nZa razliku Rome, koja se trgla nakon tri remija, oporavak Juventusa se ne nazire. "Stara dama" je posramljena na gostovanju Fulamu, a zatim je usledio novi šamar i poraz od Sampdorije koja je posle 1:0 preskočila Juve i zauzela dobru poziciju u borbi za Ligu šampiona. Minimalac svoje ekipe sa klupe je odgledao Stefan Šćepović.\nIstu ulogu su u ubedljivom trijumfu Fiorentine nad Đenovom (3:0) imali Vlada Avramov i Adem Ljajić. Na drugoj strani za "grifone" je u poslednjih 15-ak minuta igrao Nenad Tomović, Danijel Aleksić nije bio u protokolu, dok Boška Jankovića, na žalost, tamo neće biti sve do sledeće sezone.\nBrzonogi fudbaler ipak nije dobro prošao prošle nedelje na meču sa Interom i povreda meniskusa levog kolena je mnogo ozbiljnija nego što se mislilo. Janković je već bio u Barseloni kod doktora Ramona Kugata i objavljeno je da će morati da propusti Svetsko prvenstvo.\nEngleska: Ivanović se povredio, Vidić preživeo Toresa\nPovredu kolena je zaradio i Bane Ivanović, koji je morao sa terena posle duela sa Dijufom u finišu prvog poluvremena razočaravajućeg remija sa Blekburnom (1:1). Za sada se ne zna koliko je povreda ozbiljna, pregledi će biti obavljeni danas, ali sudeći prema Ivanovićevoj bolnoj grimasi prilikom izlaska sa terena i rečima zabrinutog Karla Anćelotija posle meča, moguće je da nije bezazlena.\nU slučaju da defanzivac Srbije ode na nešto dužu pauzu, to bi bila još jedna u nizu veoma loših vesti za "plavce", koji su uz posustajanje u trci za titulu Premijer lige eliminisani iz Lige šampiona. Ivanović je na utakmici sa Interom odigrao svih 90 minuta, dok Nemanja Matić nije bio u Anćelotijevim kombinacijama ove sedmice.\nInače, da se Ivanović nije povredio u nedelju, moguće je da bi Čelsi izborio bolji rezultat na Ivudu. Prilikom prekida posle kog su Roversi izjednačili Dijufa je prinudno morao da čuva Paulo Fereira¸ koji je desetak kila lakši i pet-šest centimetara niži od Ivanovića.\nČelsijev remi je najviše prijao Mančesteru, koji je pobedom u najvećem engleskom derbiju sa Liverpulom preuzeo čelo tabele - 2:1. "Đavoli" su prekinuli seriju "crvenih" u međusobnim duelima, a velike zasluge za to idu i tome što Nemanja Vidić ovog puta nije imao problema da primiri Fernanda Toresa. Defanzivac Srbije je odigrao veoma dobru utakmicu, mada ostaje utisak da nije morao da zaradi žuti karton u poslednih 15 minuta.\nNa drugoj strani tabele Vigan je pobedom protiv Barnlija pobegao na velikih sedam bodova od opasne zone, a Vladimir Stojković je minimalac odgledao sa klupe.\nIstu ulogu je imao i Nenad Milijaš, koji je vezao i peti meč proveden na klupi Vulverhemptona. Ovog puta je imao čemu da se raduje, jer su Vulvsi sa gostovanja Aston Vili odneli važan bod u borbi za opstanak - 2:2.\nŠpanija: Ni minut u Primeri\nKada se u poslednje vreme priča o Primeri uglavnom se priča o neverovatnom Leu Mesiju, koji je drugi vikend zaredom uspeo da postigne het-trik. Barselona je savladala Saragosu sa 4:2 u uzbudljivoj utakmici, a teško je poverovati da bi se bilo šta promenilo da je za ovaj meč bio spreman Ivan Obradović.\nBivši fudbaler Partizana se konačno oporavio od povrede kolena i od prošle nedelje radi na treninzima sa saigračima, ali ipak nije bio na klupi Saragose protiv Barse. Slično je i sa Milanom Smiljanićem, čiji oporavak od operacije kile protiče u najboljem redu. Lola je propustio duel sa Realom (1:3), ali bi mogao da uskoro nastupi za Sporting.\nZa razliku od njih dvojice, Milan Stepanov još ne može ni da trenira zbog povrede, pa ga nije bilo u pobedi Malage nad Viljarealom rezultatom 2:0.\nValensija je rutinskom pobedom nad Almerijom (2:0) zacementirala svoju treću poziciju i krunisala izvrsnu nedelju. Nikola Žigić je meč odgledao sa klupe, a nije dobio šansu ni na fantastičnoj utakmici sa Verderom, posle koje su se "čezi" plasirali u četvrtfinale Lige Evrope - 4:4.\nMinutažu srpske kolonije u Primeri sa nule nije pomerio ni Ivica Dragutinović, koji je sa klupe odgledao razočaravajući poraz Sevilje od Espanjola rezultatom 2:0.\nTo je bio loš kraj loše nedelje za "crveno-bele", nakon poraza od CSKA rezultatom 2:1 i eliminacije iz Lige šampiona. Defanzivac Srbije je odigrao svih 90 minuta u revanšu osmine finala, ali se nije uopšte dobro proveo u duelu sa Necidom u 39. minutu kada su Rusi prvi put poveli.\nNemačka: Asistencija Tošića, u "cvajti" pogodili Rakić i Baljak\nU 27. kolu Bundeslige u kojem nijedan od kandidata za titulu nije pobedio, srpski fudbaleri koji su proveli mečeve na terenu nisu osetili gorčinu poraza. Neven Subotić je proveo 90 minuta na Vestfalen stadionu u pobedi Borusije iz Dortmunda protiv do skoro neporaženog Leverkuzena. "Milioneri" su slavili sa 3:0, a srpski defanzivac je bio jedan od boljih u redovima domaćina. Herta je neočekivano demolirala Volfsburg na gostovanju, a Gojko Kačar je proveo 87 minuta u pobedi tima iz Berlina. Njegov saigrač Nemanja Pejčinović pobedi je mogao da se raduje sa tribina jer nije bio ni na klupi.\nSličan slučaj je bio i sa Nikolom Petkovićem koji je sa klupe posmatrao kako Ajntraht dolazi do preokreta protiv Bajerna i pobede u završnici meča. Zdravko Kuzmanović je odigrao ceo meč u lakom trijumfu Štutgarta protiv Hanovera.\nZoran Tošić se nije preterano radovao remiju Kelna sa Borusijom iz Menhengladbaha, ali je upravo on dodao loptu Manišu pre nego što je Portugalac postigao fantastičan pogodak za izjednačenje.\nMiloš Marić je zbog suspenzije dobijene u prošlom kolu, sa tribina gledao poraz Bohuma protiv Verdera u kojem je tim za koji nastupa dva puta vodio protiv favorizovanog domaćina.\nU drugoj ligi, popularnoj Cvajti, srpska kolonija u Minhenu 1860 radovala se pobedi protiv FSV Frankfurta od 2:1. Aleksandar Ignjovski, Antonio Rukavina i Đorđe Rakić odigrali su 90 minuta u pobedi "lavova". Rakić je u 37. minutu čak i načeo odbranu gostiju pogotkom za 1:0.\nDuizburg za koji nastupa Srđan Baljak poražen je na gostovanju Hanzi sa 3:1. Srpski internacionalac postigao je počasni pogodak za svoju ekipu u 84. minutu.\nTreba napomenuti da je i Duizburg u prošli ponedeljak dočekao ekipu Minhena 1860, a meč je rešio Đorđe Rakić pogotkom u 84. minutu za pobedu "lavova" od 1:0.\nFrancuska: Vitakić i Ljuboja za bod Grenobla, Kežman upisao novi nastup\nU 29. kolu francuskog prvenstva, srpski fudbaleri nisu imali razloga za radost, što zbog rezultata svojih timova, što zbog ličnog učinka.\nNenad Džodić je jedini koji je imao razlog za radovanje iako je i dalje van stroja zbog povrede. Odsustvo kapitena nije sprečilo Monpelje da zabeleži novu pobedu protiv Valensijena rezultatom 2:1 i nastavi trku za titulom sa Bordom. Timovi su izjednačeni na vrhu tabele, doduše "Žirondinci" imaju utakmicu manje. U redovima Valensijena izostao je najbolji defanzivac Milan Biševac koji je meč propustio zbog povrede.\nMateja Kežman je upisao novi nastup u dresu PSŽ-a, ali je na terenu proveo samo petnaestak minuta. Bivši napadač Partizana u igru je ušao u 76. minutu umesto Mevluta Erdinga, pri rezultatu 0:0, a tri minuta kasnije Nica je postigla pogodak kojim je osvojila sva tri boda. Dejan Milovanović i Nenad Kovačević presedeli su na klupi remi bez golova Lansa sa ekipom Sošoa.\nJedini srpski internacionalci koji su imali mesto u startnoj postavi ove nedelje jesu Milivoje Vitakić i Danijel Ljuboja koji su proveli 90 minuta na terenu u remiju sa Monakom - 0:0. Vitakić je u 54. minutu zabeležen u sudijskoj knjižici zbog dobijenog žutog kartona.\nHolandija: Autogol Pantelića, Lovre ne ide u VBA\nSituacija u Erediviziji se dodatno zakuvala ovog vikenda nakon remija u derbiju između PSV Ajndhovena i Tventea - 1:1. Jagoš Vuković je bio među starterima "filipsovaca" i malo mu je nedostajalo da u 30. minutu upiše asistenciju, ali je Bakal šutirao preko gola. Vuković je do 83. minuta kada je zamenjen, zaradio žuti karton. Na drugoj strani nije bilo Slobodana Rajkovića.\nRemi na "Filipsu" na najbolji način je iskoristio Ajaks tako što je demolirao RKC sa 5:1 i skočio na drugu poziciju. Marko Pantelić se i ovog puta upisao u strelce, ali ne za svoju ekipu. Napadač Srbije je u jednom od svojih bleđih izdanja postigao nespretan autogol u 27. minutu tako što je na prilično čudan način dočekao centaršut u svom kaznenom prostoru i malo potiljkom, malo leđima poslao loptu u svoju mrežu za 1:1. Srećom, ostatak ekipe se potrudio da to ne ostavi veće posledice po Ajaks. Pantelić je igrao do 72. minuta, a zaradio je i žuti karton. Miralem Sulejmani je ubedljivu partiju svog tima posmatrao sa klupe.\nSiguran je bio i Herenven, koji je u petak otvorio kolo pobedom nad ekipom NEC rezultatom 4:1. Filip Đuričić je bio među starterima i zamenjen je u 61. minutu pri rezultatu 2:1.\nTri minuta više je igrao Goran Lovre kome je od minimalne pobede Groningena nad Rodom verovatno ove nedelje bilo važnije to što su pregovori o njegovom prelasku u Vest Bromvič propali.\nMeč Fejenord - Vitese je prekinut posle prvog poluvremena zbog jake kiše, rezultat je bio 1:1, na utakmici nije bilo uskoro Stefana Babovića, koji bi prema nekim informacijama ipak mogao da ostane u Holandiji i sledeće sezone.\nBelgija: Standard standardno\nAktuelni šampion Belgije Standard je nastavio sa ovosezonskom rutinom - odigrao je dobro u Evropi, a očajno u Jupiler ligi. "Crveni" su u četvrtak savladali Panatinaikos sa 1:0 i plasirali se u četvrfinale Lige Evrope, da bi samo nekoliko dana kasnije u poslednjem kolu belgijske lige pretrpeli novi poraz i sramotno završili regularni deo sezone na osmoj poziciji.\nTrećeplasirani Gent je slavio sa 2:0 i tako onemogućio Standard da obezbedi mesto u plej-ofu 1. Milan Jovanović je u LE solidno odigrao do 82. minuta, dok u Jupileru pre nego što je izašao u 77. minutu nije blistao iako je u dva navrata ugrozio gol sigurnog Bojana Jorgačevića.\nČelo tabele potvrdio je Anderleht ubedljivim trijumfom nad Lokerenom (4:0), koji neće baš izvući sve fleke eliminacije iz Lige Evrope posle nedovoljne pobede nad HSV-om rezultatom 4:3. Nemenja Rnić je oba meča posmatrao sa klupe.\nRusija: Lazović ponovo ušao sa klupe, ostali se „čašćavali“ kartonima\nUčinak srpskih fudbalera u drugom kolu ruske Premijer lige, bio je skroman i podvučen žutom bojom. Naime, većina internacionalaca je što zbog grubih startova, što zbog prigovora dobijala javne opomene, tako da su do kraja mečeva morali da strogo vode računa da ne završe u svlačionici pre vremena. O tome nešto kasnije.\nMiloš Krasić je sa CSKA načinio pravi podvig u Andaluziji eliminisavši Sevilju, a u žrebu im je zapao Stankovićev Inter. Još pod utiscima sjajnog prolaska u četvrtfinale, fudbaleri CSKA su juče umorni istrčali na svoj teren i jedva izvukli i bod (0:0) protiv Dinama. Krasić je igrao vrlo dobro do 81. minuta kada je zamenjen.\nI drugi reprezentativac Srbije Danko Lazović navijao je za drugove sa klupe, ali na drugi način. Naime, zbog privikavanja na nov ambijent u klubu, procenjeno je da bi Zenitu u duelu sa Spartakom, završenim 1:1, pomogao tek od 46. minuta, kada je zamenio indisponiranog Huštija. Lazović je imao nekoliko proigravanja ali je na kraju zbog odlične igre gostiju, koji su i vodili do 89. minuta, morao da bude zadovoljan remijem.\nKao što smo spomenuli, bilo je ovog vikenda nekoliko žutih kartona. Tako je Mitar Peković je zaradio javnu opomenu u porazu Anžija od Amkara, dok je u Groznom na utakmici Tereka i Rostova viđeno čak žutih. U beležnici sudije našli su se golman gostiju Dejan Radić i pouzdani defanzivac Dušan Anđelković. Inače, ni na spisku prijavljenih igrača nije bilo Branimira Petrovića i Ivana Živanovića.\nSaturn i Sibir su igrali 1:1 a za domaće je u igru u 81. minutu ušao Nikola Valentić, bivši igrač Voždovca. Lokomotiva je dobila Krila Sovjetov sa 3:0 ali ni u protokolu nije bilo najboljeg mladog fudbalera domaćih, Milana Milanovića. Tom za koji nastupa Đorđe Jokić igra večeras protiv Rubina.\nUkrajina: Duljaj na prvom mestu, Dišljenković i Ninković podelili bodove\nKonačno se dogodilo i ono što su navijači Šahtjora priželjkivali od novembra – tim iz Donjecka je preuzeo prvo mesto na tabeli i sada ima dva boda prednosti u odnosu na Dinamo iz Kijeva. Šahtjor je prema očekivanju lagano došao do tri boda (2:0) na stadionu Zorje iz Luganjska a Igor Duljaj je igrao svih 90. minuta i bio je jedan od zapaženijih pojedinaca.\nMiloš Ninković je sa druge strane, zbog promene taktike morao da sa terena izađe u 61. minutu ali ni to nije pomoglo Kijevljanima da izvuku sva tri boda Metalurgu iz Donjecka. Meč je završen 1:1 a u redovima domaćih branio je Vladimir Dišljenković, koji nije bio krivac jedinog gola gostiju i dela Artema Milevskog. U timu domaćih igrao je i Đorđe Lazić ali nije uspeo da natera golmana Dinama Oleksandra Šovkovskog da još jednom izvadi loptu iz mreže.\nKapiten Vorskle Jovan Markoski morao je da čestita na zasluženom trijumfu Željku Ljubenoviću i Slobodanu Markoviću čija je Tavrija slavila sa 1:0. Metalist je rasturio Metalurg iz Zaporižja sa 4:0, a u redovima domaćih nije bilo Milana Obradovića. Aleksandar Trišović presedeo je na klupi čitav meč njegove Zakarpatije i Arsenala iz Kijeva, dok je Ivan Milošević učestvovao u pobedi Karpata od 3:1 nad Obolonjom, što na terenu nije doživeo Nemanja Tubić, kojeg nije bilo ni u protokolu.\nOstali: Bajević nadmudrio Ivića, povratak Dudića u prvi tim Salcburga\nGolman poljskog Zaglebja Bojan Isailović i treće kolo za redom ostao je nesavladiv! Zaglebje je sada pobedilo Poloniju iz Varšave a sjajni golman dobio je vrlo visoke ocene iako nije imao puno posla. Legija se remijem 1:1 spotakla protiv Slaska a Miroslav Radović je za domaće igrao do 54. minuta.\nNikola Mijailović i Aleksandar Vuković igrali su za Koronu protiv Odre s tim da je ovaj drugi tom meču i „požuteo“. Javnu opomenu zaradio je i prvotimac Leha Dimitrije Injac u meču sa Jagjelonijom, tokom kojeg je na terenu bio i Ivan Đurđević.\nNa Kipru je ovog vikenda igran veliki derbi između APOEL-a i vodeće Omonije. Trener domaćih Ivan Jovanović i napadač Nenad Mirosavljević kao da su u poslednje vreme posustali pa su doživeli poraz od 2:1 koji ih je udaljio sedam bodova od pozicije lidera. To je najbolje iskoristio Apolon Slobodana Krčmarevića koji je sa 3:1 slavio protiv A.P.O.P.-a i sada su na pet bodova od Omonije.\nNa drugom mestu se nalazi Anortozis Predraga Ocokoljića koji je dobio 2:1 domaći Enozis Paralimni. Gol za domaćina koji sa klupe predvodi makedonski stručnjak Čedomir Janevski a u njemu igra Radovan Krivokapić, postigao je fudbaler Crvene zvezde Ivan Tričkovski, na pozajmici u kiparskom prvoligašu. Etnikos Ahnas Svetozara Šapurića, za koji igraju Ivan Petrović, Zoran Stjepanović, Miljan Mrdaković i Milan Belić odigrao je samo 0:0 protiv Arisa Saše Stojanovića. Nekadašnji igrač Voždovca i BSK-a Aleksandar Čanović zabeležio je novu pobedu sa Ermisom.\nGrci su ovog vikenda, na tri kola pre kraja šampionata, uskladili termine odigravanja utakmica pa su svi igrali juče od 18 časova. Na dva najveća derbija šampionata, Panatinaikos – Olimpijakos i PAOK-AEK prštalo je na sve strane a profitirale su gostujuće ekipe. Olimpijakos je golom Meta Derbišajera popeo svoj klub na drugo mesto i sada im PAO beži samo četiri boda. Dušanu Bajeviću, Milanu Lukaču i AEK-u pobeda u Solunu ništa nije značila jer su davno zacementirali četvrtu poziciju, ali mu to nije smetalo na nadmudri Vladu Ivića, čiji je PAOK od sinoć na trećem mestu. Ivić je igrao svih 90. minuta ali se na kraju ipak utopio u solunsko sivilo.\nNi Ivan Gvozdenović se nije proslavio u dresu Kavale. Precenjen domaći tim nije uspeo da pobedi Larisu, iako su od 70. minuta imali 3:2. Međutim, tada je Gvozdenović na nepromišljen način dobio drugi žuti, odnosno crveni karton što se toliko negativno odrazilo na Kavalu, da su njegovi saigrači do kraja pali i jedva izvukli 3:3. Inače, za goste ni u protokolu nije bilo Aleksandra Simića. Pantrakikos je izgubio sa 2:0 od Levadiakosa, a u timu domaćih igrao je Željko Đokić, dok Filip Arsenijević nije bio ni na klupi.\nKonačno jedna lepa vest iz Austrije. Nekadašnji prvotimac ovog kluba Milan Dudić, kojeg su i navijači zbog konstantnog sedenja na tribinama već zaboravili, vraćen je u startnih 11 i to, ni manje ni više nego u derbiju šampionata protiv bečke Austrije! Dudić je „leteo“ po svojoj polovini terena, ne dopuštajući domaćinu da stvori prilike, a od silne želje da se trajno nametne treneru Hubu Stevensu, popularni „Bato“ je u 32. minutu zaradio i žuti karton. Kasnije je, u 56. minutu zamenjen da bi Salcburg sa još jednim napadačem jurio minus od jednog gola, što im se na kraju i isplatilo jer je meč završen 1:1. Srđan Pavlov nije igrao za Kapfenberg protiv Viner Nojštata.\nSrpski igrači u Švajcarskoj nisu blistali, iako su neki i mogli. Goran Obradović je na primer odigrao svih 90. minuta za Sion koji je slavio sa 5:2 protiv Lucerna ali nijednom nije uspeo da ugura loptu u gol.\nIsto je prošao i prvotimac Ciriha Milan Gajić, ali ne i srpske gore list Dušan Đurić, koji je matirao golmana Belincone za 2:0. Marko Perović kao i puno puta do sada nije bio ni u protokolu Bazela, sada za duel sa Sent Galenom, ali je pomak što se na oficijelnom sajtu ipak tretira kao igrač na koga će moći da se računa.\nIvan Pejčić je igrao u porazu Araua od Ksamaksa.\nBivši fudbaler Partizana Nebojša Marinković ušao je u igru tek u 62. minutu utakmice izraelskog šampionata između Bnei Jehude i Makabi Petah Tikve. Marinkovićevi prodori nisu rezultirali golovima, baš kao što i golman Makabija Dragoslav Jevrić nije mogao da spreči dve lopte da ne uđu u njegovu mrežu u porazu od 2:0.\nČlan Hapoel Tel Aviva Nemanja Vučićević i dalje se oporavlja od bolesti, dok igrača Makabi TA Ivice Ilijeva nije bilo ni u protokolu za meč sa Makabi Netanjom.\nIvan Ergić će sa svojom Bursom na teren istrčati tek večeras u duelu sa Denizlijem kada će pokušati da održi nadu da njegov tim, inače vodeći u šampionatu Turske, može do titule. Dijarbakir Milana Martinovića slavio je 1:0 protiv Antalije, ali će biti potrebno proliti još mnogo znoja da bi se obezbedio opstanak.\nDa neko pita igrača austrijskog Salcburga Milana Dudića kada je poslednji put nastupio za svoju ekipu, sigurno bi mu trebalo vremena za odgovor. Dudića ponovo nije bilo ni u protokolu za meč sa Kapfenbergom, za koji je igrao Srđan Pavlov.\nŠto se Srba u Češkoj tiče, bivši fudbaler Partizana i Čukaričkog Miloš Bosančić odigrao je sasvim korektan meč za Liberec iako je njegov tim neočekivano poražen kući od Bohemijansa. Uglješa Radinović nije nastupao za Brno, kao ni nekadašnji igrač Vojvodine Marko Đalović za Mladu Boleslav. Inače, fudbaler praške Slavije Dušan Vasiljević u nastavku sezone na pozajmici je u mađarskom Ujpještu.\nNeki srpski fudbaleri u Rumuniji su dobili priliku da igraju svih 90 minuta, neki su ulazili sa klupe, a nekih nije bilo ni u protokolu mečeva, ali niko od njih nije se posebno istakao tokom vikenda.\nAntićev spisak za meč sa Alžirom:\nVladimir Stojković (Vigan) - klupa\nBranislav Ivanović (Čelzi) - LŠ: svih 90 / Premijer liga: do 44. minuta, povreda\nNemanja Vidić (Mančester j.) - svih 90, žuti karton\nNeven Subotić (Borusija Dortmund) - svih 90\nAleksandar Luković (Udineze) - svih 90\nIvica Dragutinović (Sevilja) - klupa\nDejan Stanković (Inter) - LŠ: od 74. minuta / Serija A: do 66. minuta, žuti karton\nGojko Kačar (Herta) - do 87. minuta\nZdravko Kuzmanović (Štutgart) - svih 90\nBoško Janković (Đenova) - povređen\nMiloš Krasić (CSKA) - LŠ: do 72. minuta / Ruska liga: do 81. minuta\nZoran Tošić (Keln) - svih 90 minuta, asistencija\nMiloš Ninković (Dinamo Kijev) - do 61. minuta\nMilan Jovanović (Standard) - LE: do 82. minuta / Jupiler: do 77. minuta\nNikola Žigić (Valensija) - LE: klupa / Primera: klupa\nMarko Pantelić (Ajaks) - do 72. minuta, autogol, žuti karton\nDanko Lazović (Zenit) - od 46. minuta\nImamo 2462 gostiju na mreži


Univerzalni osnovni prihod za sve – utopija ili realnost? « Pavle Bašić 帕夫莱·巴希奇\nUniverzalni osnovni prihod za sve – utopija ili realnost?\nDa li su garantovana osnovna primanja za svakog građanina u suštini nepriuštiva?\nZamena dohodaka koji su postojali u nekadašnjoj državi blagostanja “osnovnim zagarantovanim prihodom” zvuči primamljivo za sve, ali je možda i preskupo zadovoljstvo.\nSa oskudicom novca, koju vlade širom sveta nastoje da nekako ublaže – bilo smanjenjem deficita ili rezanjem izdataka za socijalnu pomoć – nastupila su, izgleda, čudna vremena u kojima je možda nepoželjno, pa i neukusno, velikodušno razmatrati nove univerzalne beneficije. Ipak, zagarantovani osnovni prihodi (basic income) koji bi vlade plaćale svim građanima – bez obzira na njihovo privatno bogatstvo – vreba i “prikrada” se kroz političke agende zemalja razvijenog Zapada.\nŠvajcarska će uskoro glasati o predlogu za uvođenje zagarantovanog osnovnog mesečnog prihoda od 2.500 franaka ($2,700) mesečno, nakon uspeha koji je ova ideja imala tokom potpisivanja nacionalne peticije. Usred nemira u Grčkoj, Janis Varufakis, njen ministar finansija, nagovestio je da navija za ideju “zagarantovanog minimalca”. Britanska Zelena stranka je usvojila jednu verziju takve socijalne politike. Pretvaranje zagarantovanog minimalca u zamenu za sva dosadašnja socijalna davanja bio bi, nažalost, prilično skup poduhvat. Pa ipak, ovo bi možda funkcionisalo kao jedan element sigurnosne mreže socijalnih davanja.\nOva ideja ima dugo intelektualno nasleđe. Još je 1797. Tomas Pejn, jedan od osnivača Sjedinjenih Država, napisao pamflet u kojem tvrdi da svaka osoba ima pravo na udeo u povraćaju zajedničke imovine čovečanstva: zemljišta i prirodnih resursa Zemlje (danas bi se u ovo, možda, mogao uključiti radio-frekvencijski spektar ili profit centralnih banaka). Pejn je predložio da se građanima plaća ekvivalent od oko današnjih 2.000 dolara, što je tada bilo preko pola godišnjeg prihoda radnika – na njihov 21. rođendan, u zamenu za njihov udeo ili “deonicu” koju imaju u planeti Zemlji. Ova beneficija – zagarantovani minimalni prihod – bio bi odobren svim građanima, kako bi se izbeglo stvaranje “uvredljivih razlika” između bogatih i siromašnih. Otkad se pročula, ova Pejnova ideja o “univerzalnim isplatama” – bilo da su jednokratne ili obnavljajuće – s vremena na vreme je privlačila potonje mislioce, nailazeći na podršku obe strane američkog političkog spektra.\nLevica je na ovakvu politiku obično gledala kao na način za osnaživanje mreže socijalne sigurnosti i borbe protiv nejednakosti. Ovo je posebno privlačan koncept u svetu u kojem tehnologija stvara nezamislivo bogatstvo za nekolicinu, ali zato ugrožava poslove ogromne većine. Već je 1964. ekonomista Džejms Mid (James Meade) tvrdio da bi tehnološki napredak mogao redukovati potražnju za radnom snagom u tolikoj meri da bi plate pale nedopustivo nisko. U svetu u kome računar iznenada može učiniti neku profesiju suvišnom, oni koji su dosad naporno radili na svojim poslovima ne mogu biti siguni da će u bliskoj budućnosti obezbediti pristojan životni standard. Upravo ova činjenica mogla bi da opravda obimniju podršku države.\nSa svoje strane, zagovornici desničarskog gledišta na zagarantovani dohodak građana gledaju kao na unapređenu zamenu za komplikovana means-test socijalna davanja (Postupak za utvrđivanje da li je neko kvalifikovan za program finansijske pomoći, provera finansijskih sredstava jednog pojedinca ili familije).\nSistem u kome svi dobijaju istu količinu novca zahteva i manje birokratije. Postojeće šeme socijalnih davanja u tom slučaju ukinuće postojeće beneficije, jer oni koji će sada imati garantovana minimalna primanja – sada kada zarađuju više – ne mogu očekivati da i dalje imaju dosadašnje socijalne dodatke. Garantovani minimalac takođe ima tendenciju da one koji ga primaju uljuljka, destimulišući ih da traže i nalaze posao, stvarajući na taj način zamku kojom se upada u siromaštvo. Iz tog razloga je ekonomista Milton Fridman, poznat po svojim laissez-faire verovanjima u potpunu slobodu tržišta, želeo da sve elemente države blagostanja zameni jednostavnijim sistemom koji bi bio kombinacija garantovanog minimalnog prihoda i jedinstvene poreske stope.\nIako ovaj garantovani osnovni prihod do sada nije široko prihvaćen, on ima bliskog rođaka: neoporezivi deo prihoda. U Velikoj Britaniji, na primer, radnici mogu da bez oporezivanja zarade do £10,600 ($16,500), dok se plate više od ove sume oporezuju od 20% pa naviše, u zavisnosti od visine dohotka. Izuzeće od nešto preko 2000 funti godišnje važi za 92% poreskih obveznika koji zarađuju više od ovog praga. Za njih, ne bi bilo razlike ako bi vlada ovaj instrument izuzeća od plaćanja poreza zamenila zagarantovanom minimalnom isplatom sličnog obima i visine. Sprovođenje univerzalne šeme za minimalne isplate izašlo bi skuplje, ali bi se minimalci mogli isplaćivati ukoliko bi se skresale neke druge isplate iz socijalne pomoći – ukidanjem socijalnih dodataka i beneficija.\nPa ipak, 2.000 funti ne obezbeđuje sistem s mnogo socijalne sigurnosti, dok su “velikodušne” socijalne šeme izuzetno skupe. Ekonomista Džejms Tobin (James Tobin) je 1970. osmislio jednostavnu formulu za izračunavanje troškova za šeme za socijalnih davanja. Pretpostavimo da vlada treba da ubira porez u visini od 25% nacionalnog dohotka za finansiranje javnih usluga, kao što su obrazovanje, policija i infrastruktura. Plaćanje za osnovni prihod u vrednosti od 10% prosečne zarade zahteva da porezi u proseku porastu za deset procentnih poena, na 35%. Osnovni prihod visine 20% prosečnog prihoda zahtevao bi da prosečna poreska osnovica bude za 20 procentnih poena veća, rastući na 45%, i tako dalje. Iskorenjivanje relativnog siromaštva, definisanog kao prihod ispod 60% srednje vrednosti prihoda, zahtevalo bi poreske stope od skoro 85%. Švajcarski predlog je stoga apsurdno skup: gruba kalkulacija pokazuje da će Švajcarce ovaj za sve građane zagarantovani minimalac koštati oko 197 milijardi švajcarskih franaka (210 milijardi dolara), ili 30% BDP-a. Velikodušan osnovni prihod, finansiran veoma visokim porezima bi bio samoporažavajući, jer bi ponovo uveo onu vrstu ekonomskih distorzija za koje su se mnogi od zagovornika minimalca nadali da će ga proterati iz sistema socijalne zaštite. Zagarantovana minimalna suma za svakog građanina je, nažalost, dovoljno “podsticajna” da bi neradnici mogli i nadalje da žive udobno bez da mrdnu prstom.\nDa bi se to sprečilo, podobnost za dobijanje ovog minimalca bi mogla da bude limitirana. Toni Etkinson, još jedan ekonomista, zalaže se za “prihod učešćem” (participation income), koji bi bio isplaćivan samo onima koji aktivno doprinose društvu, bilo radeći, bilo da su u potrazi za poslom ili volontiraju. Ovim se ponovo uvode neka administrativna opterećenja, mada se ujedno i izbegava finansijska podrška lenjima i besposlenima.\nTakođe, bolji sistem može biti finansiran povraćajem uloženog kapitala, a ne putem poreza. Aljaska je 2014. isplaćivala godišnju dividendu od 1,900 dolara po stanovniku, i to od povraćaja koji je imao njen državni naftni fond. Zagarantovani minimalni prohod finansiran povraćajem uloženog kapitala bi uklonio deformacije od kojih pate savremene države blagostanja – i to bez uvođenja novih problema koji bi nastali ukoliko bi se nametnuli viši porezi. Nažalost, malo je vlada koje danas imale dovoljno novca za ovakve fondove. Naprotiv: današnje tipične vlade su do guše u dugovima (iako ima i onih koje misle da bi mogle da efikasnije unovče javnu imovinu, uključujući i pravo na državno zemljište). U svakom slučaju, nije mali broj onih koji su zabrinuti da bi naširoko rasprostranjeno državno vlasništvo nad finansijskim sredstvima moglo dovesti do upliva i mešanja birokratije u privatni sektor.\nPobornici zagarantovanog osnovnog prihoda poseduju dovoljno dobrih argumenata. Sistem socijalne zaštite je izrešetan komplikovanom šemom cenzusa, jer teške provere socijalnog statusa stanovništva otežavaju put ka podsticajima, nanoseći glavobolju pri sprovođenju istih. Stoga je Pejnov slučaj s početka ovog teksta – intelektualni eksperiment kojim se predlaže da svi građani imaju pravo na povraćaj od resursa i blagodeti planete Zemlje – ubedljiva postavka. Međutim, zagarantovani osnovni prihod jeste preskup i neefikasan da bi delovao kao “veleprodajna” zamena za državu blagostanja. Ovo je moguće samo ako bi “minimalac” bio malog obima (kao u slučaju Švajcarske koja je mala država sa izuzetno velikim prohodima), a pritom i dopunjen s više ciljanih mera za borbu protiv siromaštva. Osnovni prihod: naznaka je u imenu.\nThe Economist (rubrika Finansije i ekonomija, Štampano izdanje)\n← Razvoj ICT-a i svetski procvat gradova\nHaš tag #NajboljiČovekovPrijatelj →


Putevi: Saobraćaj bez zastoja, opasnost od odrona u usjecima – RTV Doboj\nPutevi: Saobraćaj bez zastoja, opasnost od odrona u usjecima\nNa putevima u Republici Srpskoj i Federaciji BiH /FBiH/ jutros se saobraća bez većih zastoja, uz povećanu opasnost od odronjavanja kamenja i zemlje na kolovoz na dionicama u usjecima i pored kamenih kosina.\nIz Auto-moto saveza Republike Srpske vozačima zbog visoke dnevne temperature savjetuju da putovanja planiraju u ranim jutarnjim ili kasnijim poslijepodnevnim časovima.\nZbog izvođenja radova na sanaciji klizišta, na auto-putu Gradiška-Banjaluka izmijenjen je režim u odvijanju saobraćaja, pa se vozači upozoravaju da voze opreznije i poštuju privremeno postavljenu saobraćajnu signalizaciju.\nNa magistralnom putu Johovac-Rudanka radi isključivanja i uključivanja mehanizcije koja je angažovana na izgradnji auto-puta od petlje Johovac do petlje Rudanka dolaziće do izmjene u odvijanju saobraćaja koje će biti regulisane privremenom saobraćajnom signalizacijom.\nDeminiranje terena izvodi se na deminerskom radilištu “Klakari Donji 8, 13 i 14”, opština Brod, pa se saobraćaj privremeno obustavlja na dionici magistralnog puta Brod-Odžak.\nIzmijenjen je režim u odvijanju saobraćaj na magistralnom putu Modriča 1-Modriča 2, kao i na regionalnom putu Bušletić-Modriča 2, zbog izvođenja radova na izgradnji kružne raskrsnice na spoju navedenog magistralnog i regionalnog puta i Tarevačke ulice, dok je dionica Modriča 2-granica Republike Srpske, Ždreban, u potpunosti zatvorena za saobraćaj u zoni izvođenja radova, a vozila se preusmjeravaju kroz ulice Vojvode Putnika i Dositeja Obradovića.\nZbog pokretanja klizišta, na lokalnom putu Svodna-Brezici, opština Novi Grad, potpuno je obustavljen saobraćaj.\nNa magistralnom putu Brod na Drini-Šćepan Polje, zabranjen je saobraćaj za sva vozila čija ukupna masa prelazi 16 tona.\nMagnetne kravate postaju modni trend\nVrijeme: Sunčano, poslije podne mogući pljuskovi sa grmljavinom


3 saveta kako da oslobodite prostor na vašem telefonu - Apple Savetnik\n3 saveta kako da oslobodite prostor na vašem telefonu\nKao što bi trebalo redovno da održavate vaš hard disk na računaru tako iPhone ima svoju internu memoriju koja ima funkciju hard diska i može da se desi ako je prebukirana da dođe do usporavanja rada samog telefona. Da bi to izbegli ponudićemo vam 5 jednostavnih saveta.\n1. OBRIŠITE SVE APLIKACIJE KOJE NE KORISTITE\nSigurno na vašem telefonu imate određeni broj aplikacija koji ne koristite ili se ne sećate kada ste ih zadnji put koristili, takve aplikacije vam zaista ne trebaju (svakako možete opet da ih skinete ako vam zatreba) a dobijate dosta na prostoru.\nBrisanje aplikacija (za sve vas koji to ne znate) se vrši tako što na ekranu odaberete neku aplikaciju, pritisnete na nju prstom i držite sve dok ne počnu sve ikonice na ekranu da se „mrdaju“, nakon toga u gornjem levom ćošku pojaviće se X u krugu i to kad pritisnete pitaće vas dali želite da obrišete tu aplikaciju, ukoliko potvrdite sa YES aplikacija će biti obrisana iz telefona.\n2. MUZIKA, KLIPOVI,SLIKE\nNakon što ste obrisali sve aplikacije koje vam ne trebaju, trebalo bi da proverite koliko imate slika, video klipova i muzike na vašem telefonu, oni takodje dosta mesta zauzimaju i nešto od toga (posebno slike i video klipove) bi trebalo prebaciti na računar a i ujedno radite backup, to možete uraditi na više načina bilo kada povežete vaš telefon na računar pa preko iTunes-a ili ako imate npr. Dropbox pa direktno da sačuvate bez povezivanja, samo vam je neophodna WIFI konekcija.\n3. BRISANJE ISTORIJE PRETRAŽIVANJA IZ SAFARIJA\nUkoliko ste osoba koja telefon dosta koristi i za internet onda je svakako preporučljivo da povremeno obrišete istoriju pretraživanja i cookies. Vaš telefon će automatski čuvati sve što ste radili iz Safarija i stranice koje ste posećivali. Da bi ste to sve izbrisali neophodno je da: otvorite SETTINGS, pa na SAFARI moraćete malo da skrolujete dole, i kada se to otvori imate 2 opcije CLEAR HISTORY i CLEAR COOKIES and DATA izaberete i jedno i drugo.


Dženet Jelen - Blic Online\nBivša predsednica američke Uprave federalnih rezervi (Fed) Dženet Jelen upozorila je danas da kritike američkog predsednika Donalda Trampa na račun politike Fed-a ugrožavaju nezavisnost te institucije.\nPerspektive rastućeg javnog duga SAD bi trebalo da građane noću drže budnim, upozorila je odlazeća šefica američke Uprave federalnih rezervi (Fed) Dženet Jelen.\nAktuelna predsednica američke Uprave federalnih rezervi (FED) Dženet Jelen obavestila je predsednika SAD Donalda Trampa da će, kada njen naslednik Džerom Pauel preuzme dužnost, napustiti i Upravni odbor američke centralne banke pre isteka mandata 2024. godine.\nJelen: Tramp da proceni troškove planirane fiskalne politike\nAdministracija novoizabranog američkog predsednika Donalda Trampa i Kongres bi trebalo da procene troškove i benefite svih planiranih ekonomskih podsticaja i da se fokusiraju na one koji povećavaju produktivnost SAD, izjavila je danas predsednica američke Uprave federalnih rezervi (Fed), Dženet Jelen.\nJelen najavila moguće podizanje referentne kamate ove godine\nJelen: Predloženi zakon o Fedu će naškoditi privredi\nPredsednica američke Uprave Federalnih rezervi (Fed) Dženet Jelen upozorila je u utorak na to da će predlog zakona o Fedu dostavljen Kongresu, kojim se predviđa veći nadzor nad tom institucijom, politizovati monetarnu politiku i duboko naškoditi američkoj privredi.\nPredsednica američke Uprave federalnih rezervi (Fed) Dženet Jelen izjavila je u sredu da je ekonomska aktivnost u SAD i dalje solidna, i da bi Fed na decembarskom zasedanju mogao doneti odluku o povećanju kamatnih stopa.\nPuna zaposlenost u SAD\nEkonomisti bankarske grupe "BNP Pariba" proglasili su "punu zaposlenost" u SAD, nakon što je američko Ministarstvo rada saopštilo da je u februaru otvoreno više od 200.000 radnih mesta.\nFed: Centralna banka SAD će nastaviti da podstiče privredu\nPredsednica američkih federalnih rezervi (Fed) Dženet Jelen izjavila je juče da su vanredne mere koje je centralna banka Sjedinjenih Američkih Država primenjivala da podstakne američku ekonomiju i dalje potrebne.\nSkok evropskih akcija zbog nastavka aktuelne politike Feda\nEvropske berze registrovale su danas solidan rast akcija, nakon što je nova predsednica američke Uprave federalnih rezervi (Fed), Dženet Jelen, izjavila u Kongresu da ne planira da menja monetarnu politiku koju je započeo njen prethodnik, Ben Bernanki.\nDženet Jelen položila zakletvu kao novi šef američkog Feda\nDženet Jelen je danas položila zakletvu i nasledila Bena Bernankija na mestu predsednika američke Uprave federalnih rezervi (Fed), postavši prva žena na čelu centralne banke SAD u njenoj 100-godišnjoj istoriji.


IT je najbrže rastuća industrija u svetu i kod nas. Napredak i promene su svakodnevni, a istom brzinom se pojavljuju i nova zanimanja i različite uloge koje pojedinac ima u IT svetu. Takođe, menjaju se i načini i principi rada na projektima, pa se znatno češće prelazi sa Projektnog menadžmenta na Agilne metodologije razvoja. Agilnim principima se vodi i sve veći broj kompanija u Srbiji, ne samo iz IT industrije, već i šire. Tako je postala svakodnevica da agilne kompanije traže nove kadrove koji poznaju Agilne metodologije, imaju iskutva u primeni i poseduju sertifikate za različite uloge u okviru Agile-a. Za sve one koji žele da unaprede znanje, procese, poslovne rezultate i da budu zaista agilni, prava prilika za to je peti Agile Month!


Vučić: Blokadom puteva prekršen Ustav, da skupite i 5.000 ljudi nije Bog zna šta – Sandzaklive najnovije vijesti iz Sandžaka\nVučić: Blokadom puteva prekršen Ustav, da skupite i 5.000 ljudi nije Bog zna šta\nobjavio sandzaklive 29. Novembra 2021., 00:14\nPredsednik Srbije Aleksandar Vučić izjavio je da su ljudi koji su na protestu u subotu blokirali puteve „prekršili Ustav time što su ugrozili slobodu kretanja drugih ljudi“, ali da policija nije intervenisala.\nVučić je na konferenciji za novinare nakon sastanka sa slovenačkim predsednikom Borutom Pahoromrekao, povodom protesta i blokade puteva, da se „postavlja pitanje da li da idete u intervenciju u skladu sa Ustavom i zakonom, kako rade u evropskim zemljama, Belgiji, Holandiji, Nemačkoj, ili da se ponašamo drugačije i da pustimo da to tako prođe“.\nOn je rekao da je to „pitanje sloboda“, kao i da smatra da je policija trebala da reaguje „mirno“ i u budućnosti, prenosi N1.\n„Oni se hvale kad skupe 3.000 ljudi, da skupite i 5.000, složićete se, nije baš Bog za šta. Gazelu je blokiralo 50 ljudi sa jedne, 70 sa druge strane, a u ovom gradu živi dva miliona ljudi“, rekao je predsednik.\nVučić je rekao i da nije pitao Pahora zašto iz EU nema reakcije na izjavu kosovskog premijera Aljbina Kurtija o ujedinjenju s Albanijom.\nOn je odgovarajući na pitanje novinara rekao da EU ima dvostruke aršine, i da „možete da ih pitate milion puta u Briselu, odgovor je – zato“.\nVučić je rekao i da bi, u slučaju da se iz Srbije čuju najave o ujedinjenju „sa nekim drugima“, iz Brisela i EU „bilo potrebno da reaguju minut i po“.\nVučić: Odnosi Srbije i Slovenije na visokom nivou\nPredsednik Srbije Aleksandar Vučić izjavio je posle razgovora sa predsednikom Slovenije Borutom Pahorom da su odnosi dve zemlje na veoma visokom nivou i puni poverenja i uvažavanja.\nVučić je rekao da je sa Pahorom razgovarao o situaciji u regionu, o bilateralnim odnosima, evropskoj perspektivi Srbije i svim temama od interesa za dve zemlje.\n„I ovaj susret je potvrda sadržajnog političkog dijaloga, mislimo da imamo veoma dobre odnose sa Slovenijom, a kao jedan od primera toga je podatak da je pre 10 godina trgovinska razmena iznosila 572 miliona evra, a sada iznosi milijardu i 200 miliona“, rekao je Vučić.\nOn očekuje da se u nerednom periodu odredi datum zajedničke šeste sednice dve vlade.\nDodao je da su glavne teme, uz evropske integracije, bile regionalna stabilnost, problemi u regionu, situacija na Kosovu, dijalog u Briselu i očuvanje mira i stabilnosti.\nVučić je istakao da je Slovenija sedma zemlja po broju vojnika u Kforu i istakao da veruje da je dobra komunikacija sa Kforom od vitalnog interesa za stanovnike na Kosovu.\nTepic: Ovo je zločinac, vođa napadača u Šapcu na goloruke ljude koji ih je ČEKIĆEM napao\nREDITELJ MARKOVIĆ: KADA BIH MORAO PRAVITI FILM O VUČIĆU, POVRAĆAO BIH CIJELO VRIJEME, A TO NIJE DOBRO ZA PRIČU\nTepić: Znamo ko je čekićem napao građane u Šapcu…PolitikaPotpredsednica Stranke slobode i pravde Marinika Tepić napisala je na Tviteru da je “Čeda Srnić vođa napadača u Šapcu, koji je čekićem napao demonstra…\n50.000 LJUDI NA PROTESTU: NEPREGLEDNA KOLONA GRAĐANA POZIVA NA BORBU, OVO JE KRA…PolitikaViše organizacija i političkih partija pozvalo je građane da se večeras okupe na beogradskom Trgu republike. Oni zahtevaju hitno ukidanje pritvora čov…


Šta će Haradinaj u Vašingtonu kod šefa CIA?\nŠef CIA: OK je sastajati se sa ruskim obaveštajcima\nDirektor CIA: Kina je opasnija od Rusije!\nKineski napori da vrši prikriveni uticaj na Zapad zabrinjavaju kao i ruska subverzija, ocenio je direktor CIA Majk Pompeo.\nŠef CIA: Šta je Amerika radila protiv pretnji koje su stizale iz Jugoslavije (VIDEO)\nDirektor CIA Majk Pompeo je na jednoj tribini istakao da će američki đaci učiti iz istorije šta su SAD radile povodom pretnji koju je predstavljala Jugoslavija.\nCIA veruje da raketni program Severne Koreje nema za svrhu samo samoodbranu, već - prisilu, rekao je danas direktor CIA Majk Pompeo, navodeći da bi naredni logičan korak Pjongjanga mogao biti...


NATO predlaže međunarodnu konferenciju o Kosovu - Politika - Dnevni list Danas\nPočetna » Politika » NATO predlaže međunarodnu konferenciju o Kosovu\nKako javlja dopisnik Bete iz Brisela Dragan Blagojević, ti izvori su rekli da je zamisao o međunarodnoj konferenciji o Kosovu iznela američka ambasadorka u NATO Viktorija Noland na sastanku Saveta NATO – Rusija i „trojke“ Kontakt grupe u ponedeljak u Briselu. Američka ambasadorka je partnerima u NATO, ali i prisutnoj ruskoj strani, izložila ovu ideju, naglasivši da bi to moglo da se organizuje krajem novembra ili početkom decembra.\nKabinet premijera: Odluka o Pokrajini samo u SB UN\nBeograd – Vlada Srbije već je odlučno odbacila svaku mogućnost da se pitanje budućeg uređenja Kosova i Metohije izmesti iz SB UN i prenese na neku međunarodnu konferenciju, rečeno je juče agenciji Beta u kabinetu predsednika Vlade Vojislava Koštunice.\nIsti izvor naveo je da se „razgovori o Kosovu i Metohiji mogu voditi isključivo u skladu s Rezolucijom 1244 UN i pod jasnim mandatom SB UN“. Videli smo da je Ahtisarijev plan propao u SB UN i svaka inicijativa SAD i NATO da se, zaobilazeći UN, ovaj plan usvoji na nekoj međunarodnoj konferenciji, unapred je osuđena na propast, naveli su u kabinetu Koštunice.\nDiplomate u Briselu tvrde da zvanični Pariz smatra da bi potreba za takvim eventualnim skupom mogla da se razmotri, s tim da se on organizuje i u roku od više meseci, pošto Kontakt grupa 10. decembra izvesti generalnog sekretara UN o ishodu pregovora Beograd – Priština. Ambasadorka Noland je precizirala da to ne bi trebalo da bude konferencija tipa Dejtona, gde su dve strane bile unapred prinuđene da prihvate jedno rešenje.\nIstakla je, međutim, da zbog pretnje vetom u Savetu bezbednosti UN, na ovakvom skupu angažovanih država, međunarodnih organizacija i Beograda i Prištine, niko ne bi imao pravo veta, već bi odluke morale da se donesu većinom glasova. Američko razmišljanje se temelji, kako je rečeno, i na tome da je NATO snažno uključen u rešavanje prilika na Kosovu i da „ne može a da nema prava na saopšteni odgovor“ za političko rešenje statusa Kosova.\nZamoljeni da objasne i daju više pojedinosti o ovom predlogu američke ambasadorke, izvori u misiji SAD pri NATO agenciji Beta nisu ni potvrdili, niti opovrgli ovu informaciju diplomatskih izvora. Jedan zvaničnik misije SAD pri NATO Beti je rekao da ono što se zvanično ima na stolu jeste da, ukoliko do 10. decembra ne bude rezultata u pregovorima srpske i strane kosovskih Albanaca, za Vašington i dalje ostaje valjan predlog Martija Ahtisarija.\nAmerička kancelarija u Prištini je 9. oktobra u Čaglavici organizovala susret na temu „Međunarodna konferencija o Kosovu, da ili ne?“.


Sav novac planiran za asfaltiranje i krpljenje ulica po celom gradu ide na sanaciju najteže oštećenih u nevremenu | InfoKG - Mesto gde se informišem\nSav novac planiran za asfaltiranje i krpljenje ulica po celom gradu ide na sanaciju najteže oštećenih u nevremenu\nSreda, 26 Jun 2019 10:00Autor: Jovana Mladenović\nVoda nagomilana usled nevremena u nedelju povukla se i građani očekuju da se problemi reše u najkraćem roku. Štab za vanredne situacije naredio je preduzimanje hitnih mera Gradskom veću, javnim i javnim komunalnim preduzećima i osposobljenim pravnim licima. Među prioritetima je asfaltiranje ulica koje su određene kao najkritičnije tačke, a sav planirani novac za infrastrukturno uređenje kolovoza po celom gradu u 2019. godini preusmeriće se na ta mesta.\nGradski štab za vanredne situacije usvojio je predlog naredbe Gradskom veću, javnim i javnim komunalnim preduzećima i osposobljenim pravnim licima za preduzimanje hitnih mera na sanaciji posledica poplava.\n"Voda se povukla, a sada je problem šteta i građani očekuju da se problemi reše u najhitnijem roku. Sve mašine su na tarenu, ljudi rade danonoćno iz naselja u naselje, iz ulice u ulicu, po prioritetima koje smo odredili, a ukoliko još nismo došli do određene ulice građani bi trebalo da znaju da to znači da je u nekoj drugoj ulici situacija gora", rekao je gradonačenik Kragujevca i komandant Gradskog štaba za vanredne situacije Radomir Nikolić.\nKako bi se ova situacija što pre rešila, Štab je juče dao naređenje svim javnim preduzećima, nadležnim službama i Gradskom veću da preduzmu sve mere. Gradsko veće je formiralo komisiju koje će u najhitnijem mogućem roku da selektuje, analizira, pronađe adekvatna rešenja i podnese izveštaje o tome kakvo je stanje i da se iz toga odmah dobiju predračuni za ono što bi trebalo da se radi. "Tenderi su završeni, imamo izvođača radova i kako se šta bude pripremalo za saniranje tako ćemo i da radimo", rekao je Nikolić i dodao: "Namera je da ono što smo planirali da radimo od ulica u gradu u ovoj godini, a planirano je dosta toga, da prvo radimo ulice koje su najteže pogođene elementarnom nepogodom. Pokazalo se da po dva, tri i više puta godišnje radimo iste ulice i to su nam najslabije tačke. Narod to više ne može da izdrži i potpuno je u pravu. Zato ćemo da asfaltiramo ulice i time smanjimo mogućnost eventualnih šteta ubuduće, a neophodno je da vodi nađemo put. Pošto u celom gradu nemamo kišnu kanalizaciju, a sada nemamo novca ra radimo kompletnu infrastrukturu, polako ćemo gde se pojavljuju problemi da nađemo alternativna rešenja i čekamo bolje vreme i to odradimo profesionalno".\nPred nastupajuću letnju sezonu Gradski štab za vanredne situacije je razmatrao stanje vodosbdevanja na teritoriji grada Kragujevca i, kako je rekao Zoran Milovanović iz Sektora za razvoj JKP „Vodovod i kanalizacija“, voda u Kragujevcu je hemijski i bakteriološki ispravna, a i bez kapi kiše ima je dovoljno za naredne dve godine. Moravski sistem funkcioniše normalno, akumulacija Gruža je popunjena sa više od 80 odsto, a Grošnica sa 100 odsto. Komentarišući obilne padavine u proteklom periodu Milovanović je istakao problem izlivanja fekalne i atmosferske kanalizacije duž ulica, dvorišta i kanala koji idu pored kuća. Najveća problematika je zbog toga što su potrošači velike količine atmosferskih voda odnosno oluke uveli u fekalnu kanalizaciju pa usled velikih padavina dolazi do prezasićenja kapaciteta i izlivanja fekalne kanalizacije na javnu provršinu. Dok se problem ne reši sistematski Milovanović iz JKP „Vodovod i kanalizacija“ je uputio apel potrošačima da koliko god je to moguće odvoje kišnu od fekalne kanalizacije kako ne bi dolazilo do problema s plavljenjem objekata, ulica i dvorišta.\nU okviru tačke koja se odnosila na usvajanje izveštaja o stanju izvršenih priprema za odbranu od grada na teritoriji Kragujevca u 2019 godini, Marina Prešić Tutuš iz Radarskog centra Bešnjaja iznela je podatak da je u nedelju 23. juna sa 69 stanica ukupno ispaljeno 271 protivgradnih raketa, a samo na Kragujevac 85. Imajući u vidu uticaj jakog ciklona, razmere oblaka i da je ceo frontalni sistem prešao preko Šumadijskog i Pomoravskog okruga šteta od grada bila je na veoma uskim potezima i usevi su prilično sačuvani. U Kragujevcu trenutno 31 stanica ukupno ima 154 rakete, a Radarski centar Bešnjaja u julu od države očekuje novu količinu protivgradnih raketa.\nUsvojen je i izveštaj i Operativni plan o pripremi za letnju sezonu 2019. godine i preduzimanju preventivnih mera u cilju zaštite od šumskih požara na otvorenom.


Izvor: B92, 09.Dec.2019, 20:51\nStudija je analizirala podatke nacionalnih službi za hitne slučajeve i pokazala da su povrede bile manje učestale do 2007. godine kada je, na primer, iPhone prvi put pušten na tržište.\n"Iako su mobilni telefoni stekli popularnost i pre tog vremenskog perioda, njihove funkcije su bile ograničene, i bilo je manje verovatno da će biti toliko velike distrakcije koliko su to danas moderni pametni telefoni", kaže se.\nOmetanje u vožnji i slanje poruka tokom šetnje bili su glavni uzroci povreda ljudi u dobi od 13 do 29 godina. Deca do 13 godina najčešće su se povređivala samim telefonom, zbog veličine i težine današnjih "pametnih" uređaja.\nPored porasta broja povreda povezanih sa mobilnim telefonom, postoji i stalni porast smrtnih slučajeva. U 2018. godini američki Nacionalni savet za bezbednost zabeležio je 2.841 osobu koja je umrla u nesrećama uzrokovanim distrakcijama, dok neka druga istraživanja govore o više od 6.000 smrti pešaka.


U Grčkoj je poslednjih dana došlo do porasta broja zaraženih od korona virusa. Kako prenosi list “Katimerini”, juče je registrovano 55 novoobolelih, dok su još dve osobe preminule.\nOd 3.202 slučaja koliko ih je zabeleženo od početka epidemije u ovoj zemlji, njih 698 ili 21,8 odsto su putnici koji su stigli iz inostranstva.\nKorona u Grčkoj\nNajteža situacija je u gradiću Ehinos, nedaleko od Ksantija i udaljenom 80 kilometara od Keramotija gde se srpski turisti ukrcavaju na trajekt za Tasos. Zbog 73 obolelih u poslednjih nekoliko dana, kao i četiri smrtna slučaja, grčke vlasti su odlučile da Ehinos stave u sedmodnevni karantin.\nMinistarstvo zdravlja Grčke objavilo je mapu na kojoj se vide koji su delovi posebno pogođeni korona virusom. Ono što bi posebno moglo da bude “interesantno” srpskim turistima je činjenica da se jedan od prstiju Halkidikija nalazi u “crvenoj zoni”, odnosno na njemu je registrovano 50+ slučajeva od početka epidemije.\nNe, nije reč ni o Kasandri ni o Sitoniji, već o Atosu ili Svetoj Gori!\nBONUS VIDEO: Pogledajte kako se korona širi u restoranu


Finansijsko knjigovodstvo – Mali Poslovni Programi\nFinansijsko računovodstvo – modul KONTO\nModul za finansijsko računovodstvo – KONTO – omogućava automatsko i manuelno knjiženje u finansijskom knjigovodstvu svih evidentiranih poslovnih promena, kreiranje propisanih izveštaja, Bilansa stanja i uspeha.\nModul je namenjen\nSvim privrednim subjektima koja vode dvojno knjigovodstvo.\nFunkcionalnosti modula Konto\nprivredna društva, zadruge, druga pravna lica i preduzetnike,\ndruštva za upravljanje penzionim fondovima,\ndruštva za upravljanje investicionim fondovima.\nProgram je baziran na operativnom dokumentu – nalogu za knjiženje, koji se kreira ili manuelno, direktnim unosom podataka od strane korisnika ili automatski, na osnovu predhodno evidentiranih dokumenta u drugim modulima programa MPP2, koji se knjiže prema standardnim šemama za knjiženje. Na osnovu naloga za knjiženje podaci se automatski generišu u propisanim finansijskim izveštajima:\nBilans uspeha po MRS,\nStatistički izveštaj po MRS,\nIzveštaj o tokovima gotovine po MRS…\nOmogućava kreiranja seta izveštaja:\nanalitičke kartice poslovnih partnera,\npregled salda analitika,\npregled prometa poslovnih partnera,\nizvod otvorenih stavki – IOS,\nrad sa deviznim kontima,\nizveštaj o dospelim obavezama…\nPodržano je finansijsko praćenje prema organizacionim jedinicama (mestima troška) i nekim korisnički definisanim dodatim analitikama (ugovorima, projektima, izvorima finansiranja …)\nModul Konto moguće je licencirati kroz sledeće nivoe programa:\nNapomena: Neke funkcionalnosti modula javljaju se samo u određenim nivoima programa. Informacije o funkcionalnostima modula po paketima možete pronaći na stranici Cenovnik


source.ba | Ništa ih ne zanima: Zaražena 43 igrača, oni i dalje treniraju\nRukovodstvo najjače hokejaške lige na svijetu (NHL) saopćilo je da su 43 igrača zaražena koronavirusom.\nČetiri srpska odbojkaša zaražena, reprezentacija u izolaciji\nUsein Bolt duhovito objasnio šta znači socijalna distanca\nDo sada je testirano 600 hokejaša, a urađeno ukupno 4.934 testa vezana za ovo takmičenje. Vodstvo NHL-a nije objavilo imena igrača koji imaju virus, ali izgleda da se ništa ne remeti.\nOve nedelje je počela treća faza priprema za nastavak sezone. Do sada su igrači imali samo kondicijske treninge, a od sada će zajednački vježbati u klupskim trening centrima.\nPlanirano je da se sezona nastavi 1. avgusta, prenosi avazov sport.